VODAVODA - Prirodno inteligentna\nVODAVODA uz Final Four\nPrestonica Srbije bila je domaćin velikog sportskog takmičenja Final Four-a Evrolige, u Beogradskoj areni od 19. do 21. maja. VODAVODA je dugogodišnji partner i zvanična voda Evrolige i manifestacije Final Four. Kao kompanija koja je nebrojeno puta stajala rame uz rame sa sportistima, poput Novaka Đokovića, celokupnom fudbalskom reprezentacijom Srbije, kao i Angelinom Topić, najboljom juniorkom sveta u skoku u vis, ove godine za sve ljubitelje košarke organizovala je pravo malo sportsko druženje sa košarkaškim legendama u FUN ZONI Final Four-a. U VODAVODA kutku na Savskom skveru posetioci su se nadmetali u izvođenju slobodnih bacanja, osvajajući nagrade. Najviše su se obradovala deca jer su se ispod koševa družili sa Sirenom Milenom i Krokom Lokom, omiljenim likovima VODAVODA Vodice koji su se pridružili kako bi dali podršku najmlađim učesnicima u takmičenju.\nJelka za vrtić „Naša radost” u Boljevcu\nBrend VODAVODA je sa zadovoljstvom uzeo učešće u humanitarnoj akciji za izbor najlepše novogodišnje jelke koju tradicionalno organizuje Hotel Hyatt Regency Beograd. Ukupan iznos participacije učesnika takmičenja biće doniran “Novak Đoković fondaciji” za adaptaciju i opremanje vrtića „Naša radost” u Boljevcu, čije će otvaranje omogućiti da još 25 mališana krene u vrtić. “Okupili smo se oko humanog gesta i teme “Sanjajmo zajedno” sa željom da u vreme prazničnog darivanja omogućimo deci u Boljevcu da pohađaju programe predškolskog obrazovanja i provode vreme sa svojim vršnjacima. Uživanje naših zaposlenih u stvaranju jelke sa prepoznatljivim junacima VODAVODA Vodice, bilo je tim veće jer su prazničnu čaroliju podelili upravo sa decom iz Boljevca”, izjavio je Vojin Đorđević, kreator i osnivač brenda VODAVODA.\nSnažna podrška srpskoj atletici i domaćim mladim nadama\nVODAVODA je potpisivanjem ugovora sa organizatorom Svetskog atletskog prvenstva postala zvanična voda najznačajnijeg atletskog događaja koji će biti održan od 18. do 20. marta u Beogradu. U susret prvenstvu ozvaničeno je i partnerstvo sa Srpskim atletskim savezom i stipendiranje mlade nade srpske atletike Angeline Topić, najbolje juniorke sveta u skoku u vis. “Ponosni smo što je Srpski atletski savez izabrao VODAVODU kao zvaničnu vodu prvenstva, ali još ponosniji što se naša saradnja nastavlja i tokom naredne dve godine. Sportisti su oduvek bili najbolji ambasadori naše zemlje, a VODAVODA je od osnivanja podržavala srpski sport jer verujemo da na taj način pružamo doprinos promociji domaćeg sporta, razvoju mladih sportista i promociji čitave zemlje kroz uspehe koje upravo naši sportisti postižu širom sveta“, istakao je Vojin Đorđević, osnivač i kreator brenda VODAVODA i dodao da kompanija prepoznaje važnost podrške mladim nadama poput Angeline Topić, čijim ćemo se uspesima kako je istakao tek radovati i ponositi. Da je domaća atletika na dobrom putu dokazuju brojni mladi takmičari koji već u juniorskoj selekciji ostvaruju izuzetne rezultate. Jedna od njih je i mlada Angelina Topić, koja će na svom daljem putu imati podršku kompanije VODAVODA. „Zahvaljujem se Srpskom atletskom savezu i kompaniji VODAVODA, što su odabrali da stoje baš uz mene na putu ka uspehu. Srećna sam što sam dobila priliku da se takmičim na svetskom prvenstvu, gde ću naravno da dam sve od sebe. Neobično mi je što ću da se takmičim rame uz rame za reprezentativcima koje sam do skoro mogla da gledam samo na televiziji, a sada smo zajedno u reprezentaciji, rekla je Angelina Topić. Činjenica da će Beograd biti prestonica atletskog sporta i okupiti svetski krem atletike, dodatno stavlja u fokus napore koje Srpski atletski savez godinama unazad ulaže u promociju ovog sporta, naših takmičara i čitave zemlje. „Pre svega želim da se zahvalim kompaniji VODAVODA, koja je prepoznala ulaganje u atletiku kao bazični sport, koja će biti uz nas tokom planetarnog šampionata, i pratiti nas i tokom naredne dve godine, na svim takmičenjima koja se nalaze u kalendaru Srpskog atletskog saveza“, rekao je Slobodan Branković, direktor Saveza. Kako je zaključio Predrag Momirović, direktor SP Atletika 2022 Svetsko dvoransko prvenstvo je najznačajniji atletski događaj organizovan u našoj zemlji i na najbolji način će promovisati Beograd i Srbiju jer će biti prenošen u u više od 100 zemalja, okupiti 850 stranih novinara, 4.500 ljudi, od čega oko 1.000 atletičara.\nDRUŽENJE ZA NAJMLAĐE\nVODAVODA je sa zadovoljstvom podržala održavanje manifestacije VASKRS KOD HRAMA kojom se od 16. aprila do 1. maja 2022. godine, na platou ispred Hrama Svetog Save u Beogradu, obeležava najradosniji hrišćanski prazni kojim slavimo pobedu života. Svoje učešće prevashodno namenjujemo deci za koju smo organizovali brojne krativne radionice i poklone, želeći da ih dodatno obradujemo za praznike. Sva deca i posetioci su dobrodošli da uzmu učešće u radionicama i u oslikavanju velikih vaskršnjih jaja. Po prvi put na našim prostorima predstavljena je postavka scenografije koja je za ovu priliku posebno izrađena u saradnji sa filmskim scenografima i vajarima, namenjena samo za obeležavanje Vaskrsa. Posebnu atrakciju predstavlja 15 izložbenih jaja visine 2 metra, uz prelepu korpu sa manjim izložbenim jajima koja se po prvi put mogu videti u Beogradu. Manifestaciju organizuje Mreža za razvoj sportskih edukativnih i zabavnih manifestacija – Sezam uz pomoć brojnih partnera.\nUdruženi za najkvalitetniji tenis, sportski duh i ekološki doprinos\nKompanija VODAVODA i ove godine daje podršku najznačanijem teniskom događaju u našoj zemlji - ATP turniru Serbia Open 2022, kao zvanična voda turnira. Kompanija je uzela učešće i u ekološkoj inicijativi turnira, u okviru koje će od svake prodate karte biti posađeno drvo, odnosno čak 35.000 sadnica na 80 hektara širom Srbije. „Ponosni smo što je Serbia Open izabrao VODAVODU kao partnera na turniru koji je toliko dobrog doneo našoj zemlji i stavio je na svetsku tenisku mapu, kojoj ogromnim talentom i rezultatima koje naši teniseri postižu i pripadamo. Naša saradnja je prirodna, jer je VODAVODA od svog osnivanja posvećena podršci našim sportistima, sportu i ovakvim događajima, jer su oni uvek bili najbolji ambasadori Srbije u svetu. Promocija sporta, pravih vrednosti, a ove godine i ekologije – vrednosti su koje VODAVODA neguje kroz svoje dugogodišnje poslovanje, zbog čega smo izuzetno srećni što smo postali deo Serbia Open porodice“ istakao je Vojin Đorđević, osnivač kompanije VODAVODA. Učešće na turniru uzelo je 28 igrača u singl konkurenciji, dok se u dubl konkurenciji takmiči 16 parova igrača, a tokom nedelju dana publika ima priliku da uživa u tenisu Dominika Tima, Kristijana Garina, Karena Kačanova i domaćih zvezda Dušana Lajovića, Filipa Krajinovića, Miomira Kecmanovića i Lasla Đerea.


PROGRESIVNA FRONTA: Macron poručio da je glavni protivnik Orbanu i Salviniju - GlobalCir\nFrancuski predsjednik Emmanuel Macron odgovorio je mađarskom premijeru Viktoru Orbanu i italijanskom ministru unutrašnjih poslova Matteu Salviniju kako “imaju pravo” kad na njega gledaju kao na “glavnog protivnika” u Evropi oko pitanja migranata.\n“Ništa neću prepustiti nacionalistima i onima koji se zalažu za govor mržnje. Ako u meni vide glavnog protivnika, imaju pravo”, kazao je on odgovarajući novinarima tokom posjeta Danskoj.\nU utorak u Milanu mađarski premijer Viktor Orban nazvao je italijanskog ministra unutrašnjih poslova svojim “herojem” a Emmanuela Macrona svojim glavnim neprijateljem u Evropi.\n“Trenutno postoje dva tabora u Evropi a jedan predvodi Macron”, rekao je mađarski premijer.\nSedam mjeseci uoči evropskih izbora koji bi se trebali fokusirati većinom na pitanja migranata, optužio je Macrona da je “na čelu političkih snaga koje podržavaju imigraciju” dok on želi “zaustaviti ilegalnu imigraciju”.


Prištinski mediji: Dijalog sa Beogradom vodiće Кurti - Politika - Dnevni list Danas\nPočetna » Politika » Prištinski mediji: Dijalog sa Beogradom vodiće Кurti\nPrištinski mediji: Dijalog sa Beogradom vodiće Кurti\nPolitički dijalog sa Beogradom vodiće premijer Aljbin Кurti, uz konsultacije sa predsednicom Vjosom Osmani, izjavio je portparol kosovske vlade Perparim Кrieziu, prenosi danas Kosovo onlajn pisanje prištinske štampe.\n0Piše: FoNet 08. aprila 2021. 10.43\nKrieziu za Reporteri navodi da je presudom Ustavnog suda iz 2019. godine jasno precizirano ko vodi proces dijaloga.\nOčigledno je da će premijer to učiniti konsultovanjem i koordinacijom sa predsednikom i izgradnjom nacionalnog i državnog konsenzusa u vezi sa dijalogom, dodao je on.\nPremijer je već nekoliko puta izjavio da će tražiti konsenzus i raspravljati do iscrpljenosti sa opozicijom o važnim pitanjima za zemlju, a dijalog sa Srbijom je jedno od glavnih pitanja koje zahteva konsenzus, rekao je Кrieziu.\nPrema odluci Ustavnog suda iz 2019. godine, Vlada Кosova je nosilac procesa dijaloga sa Beogradom.\nAljbin Kurti, Dijalog Beograda i Prištine, Vjosa OsmaniBeograd\nKosovski demokratski institut pozvao Kurtija i Osmani da pripreme strategiju za dijalog sa Srbijom\nMakron radi u koordinaciji sa Lajčakom


Hocu.ba Postani dio Kliker platforme za učenje na daljinu – Hocu.ba\nIzolacija podstiče rad vaših Klikera!\nNe, to nisu stručnjaci dokazali, ali mi hoćemo tako što ćemo napraviti platformu za učenje na daljinu. \nZbog trenutne situacije u kojoj se nalazimo, učenje na daljinu postaje broj 1 aktivnost koja omogućava djeci da stiču nova znanja i iskustva, a mi smo odlučili da napravimo osnovnu verziju naše platforme dostupnom već u narednih nekoliko sedmica.\nPozivamo sve kreatore sadržaja da osmisle i kreiraju kurseve iz svog doma, te postanu predavači prve edukativno-kreativne platforme za djecu!\nUkoliko ste učitelj, nastavnik ili profesor, kreativni ste, posjedujete znanja iz različitih oblasti koje su primjenjive u edukativnom sistemu osnovaca i srednjoškolaca ili ste genijalni kreativac koji želi da podijeli svoje umijeće i snimi kurs kod svoje kuće, prijavite se tako što ćete popuniti prijavnu formu na linku.\ntehničku podršku i konsultacije za snimanje \nkratkoročni novčani stimulans od 100KM za sve kurseve koji budu objavljeni na platformi\npromociju na našim društvenim mrežama kroz seriju postova\nS obzirom na trenutnu situaciju, svi kursevi za djecu u početku će biti besplatni!\nDigitalni sistem učenja je budućnost. Budite dio bolje budućnosti edukativnog sistema.\nKliker je edukativno-kreativna platforma koja želi djeci iz našeg regiona da omogući neograničen pristup znanju, te pruži priliku da uče na savremen način. Kliker platforma će funkcionisati u vidu video kurseva koji će u početku i tokom trenutne situacije biti besplatni.\nOblasti kurseva su raznovrsne – od školskih predmeta do sadržaja koji mogu da budu korisni za djecu i njihove roditelje. \n#kreirajodkuce #uciodkuce #ucenjenadaljinu\nAutor Hocu.ba praksa Kliker kurs platforma učenje na daljinu\n« Prijavite se na Malu školu za izgradnju mira\nBesplatan live webinar “Design thinking” »


Antiglobalistički talas zahvatio je i vlade najvećih evropskih zemalja\nModerna birokratija u Evropi svoje korene vuče iz srednjevekovne Pruske. Nije nikakvo čudo da upravo preko nje moderna Nemačka ostvaruje svoj plan dominacije nad celom Evropskom unijom. Protiv birokratizacije i dehumanizacije, inače vredne ideje o evropskom jedinstvu, ustale su stranke krajnje desnice i krajnje levice u celoj Evropi. Tako široki front protivnika veoma brzo će dovesti do smene vlasti u Berlinu, po modelu koji je upravo viđen u Parizu: promene bez promena\nBirokratija je postojala i postoji u svim državama sveta, kroz celu istoriju. Njeni začeci se vide još u praistoriji kada je postalo neophodno da se precizno beleži doprinos svakog pojedinca zajednici. Tako u drevnoj Mesopotamiji, današnjem Iraku, na glinenim tablicama, revnosni pisari zapisuju koliko je ko od građana pothranio žita u centralni magacin nekog grada.\nPosle su se te tablice čuvale kako bi depozitar mogao da preuzme svoje žito kada mu je trebalo. Iz tog stvaranja, čuvanja i obrađivanja zapisa nastala je potreba za formiranjem državne administracije.\nDok je Muhamed bio samo plemenski lider i prorok, danak koji su mu plaćali potčinjeni skladišten je prvo u jednoj prostoriji njegove kuće, a zatim u posebnoj kući u okviru njegovog stambenog kompleksa u Medini. Niko, pa ni sam Muhamed, nije preterano vodio računa koliko dragocenosti pristiže i kako i u kojoj meri se one troše. Para je bilo dovoljno za sve potrebe tek formirane islamske zajednice.\nMeđutim, već njegovi prvi naslednici, kalifi, uvideli su da je potrebna disciplinovana organizacija koja će da upravlja prihodima države koja je velikom brzinom širila svoje granice.\nPadom Persije pod arapsku vlast došlo je do preuzimanja izuzetno dobro razrađenog persijskog činovničkog aparata. Ne samo da su obučeni i iskusni službenici prešli da rade za kalife, već je iz persijskog u arapski, a kasnije i turski jezik ušlo mnoštvo reči baš iz polja državne uprave.\nNi srednjevekovna Evropa nije bila pošteđena birokratizacije. Današnje ustrojstvo državne administracije na starom kontinentu počiva na idejama koje su se razvijale u Pruskoj 17. i 18. veka. Pruskim kraljevima nije bilo lako da upravljaju svojom državom samo pomoću srednjevekovnog dvorskog aparata. Na istoku su oni vladali Prutenijom, nemački nazivanom Pruska, dok su na zapadu držali Brandenburg, sa glavnim gradom Berlinom, koji je imao i dostojanstvo izborne kneževine.\nDve potpuno različite istorijske, etničke i ekonomske celine, objedinjene u ličnosti pruskog kralja koji je rezidirao u Berlinu, zahtevale su dobro razrađen administrativni aparat kako se ne bi otele kontroli. U Pruskoj se zato uvodi činovništvo koje postaje posebna, privilegovana društvena klasa. Nemačka potreba da sve bude precizno odrađeno dovodi do toga da je pruska državna administracija ubrzo postala model za ugled i u drugim zemljama.\nTradicija činovništva kao posebne društvene elite svesno ili podsvesno se nastavlja do u današnje dane, ali ne samo u Nemačkoj već, usled toga što je Nemačka dominantna zemlja Evropske unije, i u evropskoj centrali - Briselu.\nSvetska vlada u senci\nSitni, bledi, bezidejni aparatčici tako su vremenom formirali EU kao konglomerat u kome svi opslužuju državni aparat, a ne obrnuto. Briselska birokratija ne samo da nikome ne polaže račune, ona u međuvremenu uzurpira i pravo da nacionalnim državama, članicama Evropske unije, nameće svoje odluke.\nOno što je u klimatizovanim palatama zatvorene kancelarijske miševe zaprepastilo jeste pokret za oslobođenje od takve tiranije, koji se sve više širi Evropom.\nEU trenutno ima dva centra: u Briselu je sedište evropske administracije, ali je pravi centar moći u Berlinu. Kada Berlin kine, ostatak Unije dobije zapaljenje pluća. Podloga nemačke premoći u Evropi jeste njena izuzetno snažna privreda i ogromni finansijski potencijal. Poluge preko kojih se ova nadmoć pretače u realnu politiku jeste briselska birokratija koja svoje enormne zarade dobija zahvaljujući nemačkim uplatama u zajednički evropski budžet.\nDa bi sačuvala svoju dominaciju u Evropi Nemačka stalno mora da upumpava novac u zajednički budžet i razne druge fondove. Iz tog razloga nije došlo do suštinske promene njene poreske politike, što su kao svoj cilj zacrtali Liberali (FDP), najmanji koalicioni partner u vladi Angele Merkel. Kozmetičke intervencije koje su služile samo da se fingira kompromis unutar vladajuće koalicije, dovele su do toga da u mnogim pokrajinama Liberali postanu vanparlamentarna stranka, a trend preti da se proširi i na savezni nivo.\nNestabilnost FDP-a slabi i poziciju same Angele Merkel koja je upravo izgubila svog najvažnijeg saveznika u inostranstvu, Nikolu Sarkozia. Ovakav razvoj događaja bi trebao da uspori nemački juriš na Evropu, ali nikako ne i da ga potpuno zaustavi. Jednostavno, samo su karte drugačije promešane.\nPobednik na francuskim predsedničkim izborima Fransoa Oland odmah je krenuo sa govorima koji su mnoge podsetili na prve dane predsednikovanja Baraka Obame. "U celoj Evropi je došlo vreme promena", izjavio je Oland odmah po proglašenju pobede. Uticajni Los Angeles Times i Sky News ovo su prokomentarisali rečima: "Posmatrači se slažu u tome da je izbor Olanda prekretnica u vladavini evro-zonom i upravljanju monetarnom krizom."\nSa Olandom, međutim, nikako ne dolazi do promena u pogledu krajnjeg cilja, već u najboljem slučaju do izmena puta kojim se do njega stiže. Novi francuski predsednik ni u kom slučaju nije antiglobalista, naprotiv.\nNovi stanovnik Jelisejske palate još 1992. je podržao dogovor iz Mastrihta kojim je položen kamen temeljac za zajedničku evropsku monetu. Ovaj dogovor, sa svoje strane, počiva na planu koji je 1955. sačinila Bilderberg grupa, znana i kao "svetska vlada u senci". Još kao glasnogovornik bivšeg premijera Lajonela Žospena, koji je učestvovao na sastanku Bilderberga 1996. godine, Oland se približio političkim strukturama koje odlučuju i vode Francusku. Sa svoje strane, njegov savetnik je Manuel Val, učesnik Bilderberg konferencije iz 2008. godine.\nVečnim ratom do večnog mira\nUpravo ideje Bilderberg grupe predstavljaju udarnu pesnicu nehumane globalizacije koja umesto blage forme međusobne saradnje nacija predviđa agresivno i bezuslovno nametanje standarda kojih svi moraju da se pridržavaju. Ova politika samo u teoriji prolazi bez krvoprolića, dok nam praksa iz dana u dan pokazuje nešto drugo i potvrđuje da se sve odvija po formulaciji Gora Vidala: "Večnim ratom do večnog mira."\nOlandov dolazak na vlast u Francuskoj zato ne treba posmatrati kao raskid sa politikom globalizacije koju je sprovodila osovina Pariz-Berlin, već pre kao pomoć Nemačkoj koja je pod Angelom Merkel i previše agresivno nastupala otkrivajući svima svoje namere. Oland je diskretniji od Sarkozija, a njegova politika je prožeta pokušajima spinovanja javnog mnjenja.\nMoćna briselska birokratija ionako ne bi dozvolila neke drastične promene kursa. Bar je toliko Nemačka zadužila Evropu, jer joj je osim Ode radosti nemačkog kompozitora Betovena podarila i glomaznu sveodlučujuću administraciju.\nŠto se tiče Bilderberg grupe, ona i dalje stremi centralnoj evropskoj vladi opremljenom dovoljnim mehanizmima represalija u odnosu na države članice. Još je Herman van Rompej prilikom stupanja na dužnost predsednika Evropskog saveta 2009. godinu proglasio prvom godinom vladavine svetske vlade koju je video u formiranju grupe G 20, koja je sa scene sklonila dotadašnju grupu najrazvijenijih zemalja G8. Učvršćivanje moći centralne vlasti EU sasvim je logičan nastavak ove politike, a odlazak Sarkozija i dolazak Olanda samo su šminka na licu evropske globalističke birokratije.\nNeotesani stil vladavine Angele Merkel koja bez uvijanja drugim zemljama nameće nemačku dominaciju, mogao bi ovu gvozdenu kancelarku da košta njene funkcije. Prvi kamen na koji bi Merkelova mogla da se saplete potiče sa Akropolja.\nKriza u Grčkoj ne da se ne smiruje, ona poprima sve veće razmere. U trenutku kada nastaje ovaj članak samo je jedno jasno u Atini, a to je da ovog puta ni vlada ne može da se formira, bar ne neka stabilna, većinska. Grčkoj u neposrednoj budućnosti zato predstoje novi izbori i dalja politička i ekonomska nestabilnost.\nMnogi se sećaju da je po izbijanju finansijske krize u Grčkoj Angela Merkel bila pasivna, nezainteresovana čak i da razgovara o saniranju štete. Kasnije će postati jasno i zašto.\nNa početku krize katastrofa je mogla da se izbegne sa desetak milijardi evra hitne pomoći Grčkoj. Danas se razmišlja o stosinama milijardi, a da niko više nije siguran da li će to da spreči ili bar ublaži predstojeći krah. Priterana uza zid, grčka vlada je konačno morala da pristane na sve uslove koji su joj preko Brisela nametani iz Berlina.\nBraniteljka čije vere?\nUštede u budžetskim izdvajanjima, posebno za penzionere i one najsiromašnije, sigurno su milione Grka izvele na ulice, ali ih je do ključanja doveo nemački zahtev da njihovi činovnici postanu supervizori atinskih ministara. Ovaj neodmereni potez Merkelove lako može da postane inicijalna kapisla za širenje antinemačkog, a samimim tim i antiglobalističkog pokreta u celoj Evropi.\nPrve naznake tako nečega već su vidljive u Mađarskoj. Ultra konzervativna, po nekima i profašistička vlada Viktora Orbana brzo je dospela u sukob sa administracijom iz Brisela. Iako se u javnosti najčešće pominjalo nezadovoljstvo mađarskim zakonom o informisanju, na prvoj liniji fronta je ipak bio novi mađarski ustav, odnosno njegova preambula koja Mađarsku definiše kao hrišćansku zemlju.\nSekularnost se smatra kamenom temeljcem Evropske unije, iako nikome ne smeta to što, na primer, engleska kraljica nosi titulu "Branilac vere", a istovremeno je i poglavar anglikanske crkve! Ni za koga nije sporno ni da je Mađarska skoro stoprocentno hrišćanska zemlja, ali je nekome zasmetalo javno proklamovanje očigledne istine.\nEvropa jeste tradicionalno hrišćanska i tradicionalno bela. Ipak, javno iznošenje ove ćinjenice smatra se politički nekorektnim u vrhovima evropske administracije, iako i nemački zvaničnici ističu da islam nikako ne može da bude uvršten u evropsku tradiciju.\nKada su se neuspešno završili pokušaji pritiska na Orbanov kabinet da izmeni sporni deo ustavne preambule, pri čemu su obe strane imale podršku masovnih pro-, odnosno anti-vladinih demonstracija u Budimpešti, Evropska komisija je pokrenula tužbu pred Vrhovnim sudom Evrope. Kao kontra meru mađarska vlast je potegla jedan simpozijum u Beču, koji je 30. marta 2912. održan pod nazivom "Mađarska - opasnost ili renesansa Evrope". Među 220 zvanica bili su i ambasadori Mađarske, Slovačke, Slovenije, Rumunije i Bosne i Hercegovine. Upada odmah u oči da među prisutnima nisu bili predstavnici srpske diplomatije, iako upravo ova zemlja ima dosta toga da ispriča o problemima sa probuđenim mađarskim nacionalizmom.\nUoči simpozijuma objavljena je rezolucija Hungaria semper libera koju je potpisalo više od 25.000 osoba. Evo nekoliko citata iz pomenute rezolucije:\n"...Mi, Mađari jako smo razočarani. U proglašenoj Novoj evropskoj kući do sada smo dobili samo mesto u podrumu, umesto sloboda dobili smo diktatorsku prinudu, umesto sigurnosti stigle su nam zastrašujuće nedoumice, a umesto prava dobili smo nepravdu koja počiva na lažima. Ponovo moramo da se branimo…\n...Nismo se mi udaljili od evropskih vrednosti, već je to učinio centar moći u Briselu. Ne osporavamo mi demokratiju, već evropskim institucijama nedostaje demokratski legitimitet... Evropa je u ekonomskoj i političkoj krizi, a njen moral je u sunovratu. Nismo novu Evropu ovako zamišljali..."\nDa je Angela Merkel pravovremeno reagovala na izbijanje grčke krize ne bi na poslednjim izborima evroskeptici od krajnje levice, pa do krajnje desnice dobili većinu u grčkom parlamentu, niti bi ultranacionalistički stav Viktora Orbana imao toliku podršku među Mađarima. Olakšavajuća okolnost za Merkelovu je to što je delovala potpuno u skladu sa ciljevima grupe Bilderberg, mada je to činio i Sarkozi, pa ga je ipak smenio drugi predstavnik ove svetske vlade u senci.\nSledeće što će da se obruši na glavu nemačke kancelarke jeste krah Španije. "Malo je verovatno da su španske banke u stanju da novac dobiju iz privatnog sektora. Kao poslednja alternativa ostaje im država, a to znači: poreski obveznik. Jedino je pitanje da li će da plaća samo španski poreski obveznik ili svi iz evro-zone", pita se Jern Špilman, šef odeljenja međunarodne ekonomije u Kantonalnoj banci Ciriha.\nAktuelne procene polaze od toga da je španskom bankarskom sektoru potrebna dodatna finansijska injekcija od 140 milijardi evra kako bi se oporavio. Ovoliko para nema Španija, koja se trenutno nalazi u dubokoj recesiji i gde je stopa nezaposlenosti 25 odsto, a čak 40 odsto među mladima.\nNedavno je u državno vlasništvo prešla Bankia, osnovana krajem 2010. godine fuzijom sedam lokalnih štednih instituta, u čijim se knjigama nalaze loši krediti u visini od čak 30 milijardi evra. Pošto je ovim državna kasa Španije potpuno ispražnjena, u pomoć mora da pritekne Evropska unija.\nOno što se planira specijalno za Španiju jeste uvođenje zakonskih mogućnosti da se pod kišobran Centralne banke Evrope (CEB) ne stavljaju samo cele države, već i njihove pojedinačne banke. Ovo bi značilo da se novac neće više isplaćivati centralnoj banci neke zemlje koja zatim otkupljuje akcije neke posrnule banke, već bi CEB direktno investirao u bankrotiranu banku i preuzimao vlasništvo nad njom. Da li je potrebno naglasiti da glavnu reč u CEB-u vodi Nemačka?\nNa ovaj način bi, u stvari, bilo ostvareno upravo ono što je Angela Merkel nespretno i bahato javno tražila od Grčke, a to je da nemački stručnjaci preuzmu kontrolu nad finansijskim sektorom jedne strane države.\nObeležavajući ove godine 15. mart, dan mađarskog ustanka iz 1848. godine, Viktor Orban je poručio: "...Ne trebaju nam nezvani savetnici, mi ne želimo da postanemo bilo čija kolonija." Briselska administracija je drugačijeg mišljenja i to ne samo kada je u pitanju Mađarska.\nGasna princeza u zatvorskoj komori\nKampanja destabilizacije koju bez prekida vode NATO i EU nastavlja se ne samo na Bliskom istoku, već i u prvom komšiluku. Trenutno je na udaru Ukrajina i to u jednom brizantnom (eksplozivnom) slučaju koji lako može da se otrgne kontroli.\nJulija Timošenko je bila jedan od simbola narandžaste revolucije u kojoj je zapaženu, destruktivnu ulogu imao i srpski Otpor. Nova, prozapadnjački orijentisana vlast veoma se brzo našla između čekića i nakovnja, jer je Zapad odbio da joj pruži išta više od praznih obećanja, a otvoreno koketiranje sa NATO paktom umalo nije dovelo do ustanka u pretežno Rusima naseljenim istočnim delovima Ukrajine. Kao predsednica vlade Timošenkova je bila primorana da se služi različitim trikovima kako bi u takvoj situaciji zemlju održala u funkcionalnom stanju.\nZapadna Evropa četvrtinu svojih potreba za gasom podmiruje iz Rusije, a 80 odsto tog gasa je tada prolazilo kroz gasovode Ukrajine. Pošto zemlja nije imala para da od Rusije kupuje gas za svoje potrebe, a pretilo je zaustavljanje industrijske proizvodnje i pobuna smrznutog naroda, vlada Timošenkove je bila primorana da gas krade iz gasovoda koji su prolazili preko njene teritorije. Ovo je konačno dovelo do toga da je Rusija u najhladnijim danima januara 2006. godine obustavila dalje isporuke preko Ukrajine i zamalo prouzrokovala humanitarnu katastrofu u EU.\nPosle nekoliko parcijalnih sporazuma do konačnog dogovora Kijeva i Moskve oko uslova korišćenja gasovoda došlo je 2009. godine.\nJulija Timošenko se obogatila još devedesetih godina prošlog veka i to upravo u trgovini gasom, zbog čega je dobila nadimak "Gasna princeza". Zbog sporazuma iz 2009. ona je 2011. osuđena za proneveru i neplaćanje poreza. Njen nekadašnji saborac i predsednik Ukrajine Viktor Juščenko, koji se u procesu protiv Timošenkove pojavio kao svedok, potvrdio je da je ceo postupak vođen po svim zakonskim pravilima. Slučaj bi, dakle, bio čist da nema jednog sitnog detalja: pomenuti ugovor sa ruske strane je potpisao Vladimir Putin koji, istina, ne može da snosi bilo kakvu odgovornost za postupke Timošenkove, ali bi dokazivanje primanja mita moglo da dovede do osporavanja i konačnog obaranja celokupnog aranžmana, što bi Ukrajinu automatski destabilizovalo ponovo do granice oružanih pobuna.\nUpravo iz tog razloga, a ne zbog zaštite ljudskih prava, lideri Evropske unije insistiraju na tome da Timošenkova bude iz ukrajinskog zatvora prebačena u bolnicu u Nemačkoj, gde bi lako ponovo postala oruđe u rukama zapadnih globalističara, kao šo je to bila na početku narandžaste revolucije.\nDoktorka za bolesti boljševizma\nU aktuelnom sukobu u vezi raketnog štita planiranog da bude postavljen u Rumuniji, svaki argument je dobrodošao, ma koliko on bio van zdravog razuma.\nTako se nedavno u nemačkim medijima pojavila analiza Anča-Marie Černee, Rumunke za koju uopšte nije jasno šta ima zajedničkog sa geopolitikom, budući da je lekarka zaposlena u nekoj privatnoj bolnici u Bukureštu. Iako potpuni laik, ona je dobila zapanjujuće mnogo prostora u zapadnim medijima zbog svog stava da Rumunijom i dalje iz senke vladaju komunisti koje kontroliše - Kremlj.\nZbog toga, zaključuje Černeova, Rumunija kao i ostale bivše komunističke zemlje, moraju da budu stavljene pod vojnu zaštitu NATO pakta i Evropske unije, u protivnom će njima opet da ovlada Rusija.\nSekularnost se smatra kamenom temeljcem Evropske unije, iako nikome ne smeta to što, na primer, engleska kraljica nosi titulu "Branilac vere", a istovremeno je i poglavar anglikanske crkve!


INFORMACIJE > Socijalni karton\nSOCIJALNI KARTON - PREGLED DO SAD URAĐENOG.pdf\nOdbor za upravljanje projektom Integrisani informacioni sistem socijalnog staranja ISSS - Socijalni karton .pdf\nISSS - Projektni dokument Faza II.pdf\nISSS - Projektni dokument Faza I.pdf\nKonceptualna analiza - Socijalni karton.pdf\nIISSS - DigitalnaTransformacija.pdf\nPredstavljena baza podataka o porodičnom nasilju\nBaza podataka o porodičnom nasilju, koja omogućava razmjenu prijava i obavještenja o nasilju u porodici između ministarstava socijalnog rada i staranja i unutrašnjih poslova, danas je zvanično puštena u operativni rad.\nObuka za subvencioniranje računa za električnu energiju\nJU Dom starih Grabovac, Risan održava visok standard kvaliteta usluge za svoje korisnike: usaglašavanje sa ISO 9001:2015 standardom kvaliteteta\nU JU Domu starih ,,Grabovac” Risan trenutno je smješteno oko 300 korisnika, o kojima brine 110 zaposlenih radom u tri smjene tokom cijele godine. Dom pruža kompletnu institucionalnu brigu starim licima, odraslim invalidnim licima, hronično – duševno oboljelim starim licima i osobama koje se nađu u stanju akutne socijalne potrebe.\nPrezentacija: Integrisani informacioni sistem socijalnog staranja (IISSS)\nPrezentaciji, koja je održana u srijedu, 7. mart, 2018 god., u UN zgradi, prisustvovali su glavni inspektor i inspektori Uprave za inspekcijske poslove, Odsjeka za inspekciju socijalne i dječje zaštite; generalni direktori i predstavnici Direkotrata za informatiku i analitičko-statističke poslove i Direktorata za socijalno staranje i dječju zastitu Ministarstva rada i socijalnog staranja; direktorica CZSR za Glavni grad Podgorica i opštine u okviru Glavnog grada Golubovci i Tuzi sa saradnicima, i predstavnici UNDP-a.\nPriručnik za polaganje stručnog ispita za socijalnu zaštitu\nOvaj priručnik nudi pregled razvoja modela vođenja slučaja u sistemu socijalne zaštite, koji je prilagođen prilikama u Crnoj Gori i služi kao literatura za polaganje stručnog ispita za zaposlene u sistemu socijalne zaštite.\nSAOPŠTENJE: Na Infofestu predstavljen projekat Socijalni karton - IISSS\nNa 24. Infofestu koji se održava u Budvi, Dragan Raketić, Ministarstvo rada i socijalnog staranja, Milan Marić, S&T Crna Gora i Aleksandra Višnjić, UNDP, predstavili su projekat Socijalni karton – ISSS, sa aspekta digitalizacije.\nOd problema do prilika u vođenju slučajeva - Priručnik za praktičare\nPriručnik je u potpunosti realizovan kroz projekat Socijalni karton – IISSS


Jasna Janković odgovarala na pitanja na Fejsbuku - Društvo - Dnevni list Danas\nPočetna » Društvo » Jasna Janković odgovarala na pitanja na Fejsbuku\n1Piše: S. K. 28. februara 2019. 13.15 Izmenjeno: 15.13\nU prethodna dva dana, do početka intervjua, stiglo je oko 20 pitanja i komentara, na koja je Janković odgovarala sat vremena.\nPostavite pitanje predsednici Unija sindikata prosvetnih radnika Vojvodine Jasni JankovićOvonedeljni Danasov…\nGepostet von Danas am Montag, 25. Februar 2019\nFejsbuk, intervju na mreži, Jasna Janković, Unija sindikata prosvetnih radnikaBeograd\nTatjana Macura 27. decembra odgovara na Fejsbuku\nDanica Krivokuća,pravnik sa 6.stepenom stručne spreme kaže:\n10. juna 2019. u 13.40\nPoštovana! Zakonom o radu RS propisano je da svi zaposleni imaju ista prava i obaveze po osnovu radnog odnosa pa i pravo na isplatu zarade u skladu sa stručnom spremom.Zašto bivši sekretari škola nisu izjednačeni sa ostalim zaposlenima i imaju koeficient za 4. stepen stručne spreme a ne 6. koji stvarno poseduju.Odgovor Ministarstva je da su potrebe njihovog novog radnog mesta administrativnog radnika za 4.stepen stručnosti pa su tako i plaćeni. A nastavnicima je ostao 6. stepen stručnosti iako nisu profesori sa 7. stepenom. Zašto se Zakon ne primenjuje za sve podjednako, jer navedeni odgovor Ministarstva prosvete nema zakonski karakter i ne može imati jqaču pravnu snagu od Zakona?


OO DPS Nikšić podnio prigovore Savjetu RTCG i Agenciji za elektronske medije\nčetvrtak, 21 septembar 2017 13:36\nOpštinski odbor Demokratske partije socijalista podnio je prigovore Savjetu RTCG i Agenciji za elektronske medije, koji se odnose na prilog prikazan povodom svečanosti obilježavanja Dana Opštine emitovan 18.09.2017. u informativnoj emisiji Dnevnik 2. Navedeni programski sadržaj presijecan je izjavama predstavnika Demokratske Crne Gore, političke partije koja nema predstavnika u lokalnom parlamentu, te su ovakvim postupkom urednici Javnog servisa sugerisali da je u podjednakom javnom interesu gledalaca, da čuju šta o razvoju Nikšića ima da kaže prvi čovjek te Opštine kao i predstavnik stranke koja nije ni učestvovala na lokalnim izborima.\nNe manje važan aspekt čini i činjenica da je izvještač u prilogu koji bi, shodno profesionalnim i etičkim standardima, trebalo da bude objektivan i lišen iznošenja stavova novinara koji je koristio kvalifikacije tipa "ružičasto stanje privrede " i sl.\nPodsjećamo da je Pravilnikom o programskom standardima u elektronskim medijima, propisano da su elektronski mediji u obavezi da ,,svako stanovište predstave na objektivan način, bez uređivačkih intervencija i komentara kojima bi se favorizovala jedna strana, ili neistinito predstavio predmet informativnog sadržaja”. Takođe je obaveza uređivačke kuće da sve vrijeme vodi računa o obavezi da ,,činjenično izvještavanje jasno odvoji od stava, mišljenja i komentara” što u navedenom slučaju nije poštovano.\nSvjesni smo da svaka vlast mora bude spremna da istrpi svaku, pa i najoštriju političku kritiku, ali ona u informativnim emisijama Javnog servisa mora biti u skladu sa načelima Pravilnika, Etičkog kodeksa, zakonskih i međunarodnih standarda. Sve političke partije, čak i one koje nijesu u parlamentu, treba da imaju pravo na slobodu izražavanja, ali isključivo u skladu sa svojom političkom snagom i u formi koja je za to propisana.\nOpštinski odbor Demokratske partije socijalista Nikšić


► U Lesotu otkriven jedan od najvećih dijamanata na svetu\nBritanska rudarska kompanija Džem dajmonds (Gem Diamonds) saopštila je danas da je nedavno u Lesotu iskopala dijamant od 910 karata, koji se već smatra kao jedan od pet najvećih otkrivenih dijamanata.\nDijamant, iskopan iz veoma plodnog rudnika Letseng, mogao bi da vredi oko 33 miliona evra, ocenio je analitičar Ben Dejvis iz investicione kompanije Liberium kapital.\n"Od kada je Džem dajmonds stekao prava na rudnik Letseng 2006, kompanija je iskopala nekoliko najvećih i najzanimljivijih dijamanata na svetu", rekao je generalni direktor firme Kliford Elfik.\nPrema njegovim rečima, dijamant je izuzetne ćistoće i do sada je najveći dijamant iskopan iz rudnika u Lesotu, afričke zemlje koja je jedna od najsiromašnijih na svetu.\nNajveći dijamant na svetu je Kulinan sa 3.106 karata, koji je pronađen 1905. godine u Južnoj Africi.\nLesoto povukao izjave o priznanju Kosova\nLesoto je povukao politički stav o statusu Kosova i sve izjave koje se mogu tumačiti kao priznanje kosovske nezavisnosti, saopštio je ministar spoljnih poslova Ivica Dačić posle sastanka sa...


Menadžment – Roaming Networks\nRadio i radio-relejne pristupne mreže\nTransportni i pristupni sistemi\nIT infrastruktura i Data centri\nIP mrežna infrastruktura\nSektor za tehniku\nSektori & Službe\nRukovoditi multinacionalnom kompanijom podrazumeva zajednički stav menadžmenta po svim pitanjima poslovanja, kao i jedinstvene akcije u ostvarivanju svih ciljeva kompanije. Predstavljamo vam mandžment Roaming Networks-a:\nRade Vujović Direktor\nRADE VUJOVIĆ je Direktor Roaming Solutions grupe i kompanije Roaming Networks, privrednog društva koje je član Roaming Solutions grupe i pokriva poslovanje u oblasti telekomunikacija. Nalazi se na poziciji Direktora kompanije Roaming Solutions i kompanije Roaming Networks, počev od februara 2014. Pod njegovim liderstvom Roaming Networks postaje lider na tržištu sa visokim stepenom kompetentnosti i prisustva na tržištima Balkana u četiri strateške linije poslovanja u telekomunikacijama: radio i radio-relejnim pristupnim mrežama, pasivnim optičkim mrežama i transportnim i pristupnim sistemima i IT infrastrukturi i Data Centrima. Tokom ovog perioda, Roaming Networks je takođe stabilizovao svoju profitabilnost. Pre nego što se pridružio Roaming grupi, od 2012. godine pa do početka 2014. godine, gospodin Vujović je bio Izvršni direktor kompanije Apex Solution Technology. Zajedno sa svojim timom uspešno je implementirao integrisani informacioni sistem za upravljanje saobraćajem i naplatom u javnom prevozu Beograda i isti doveo u sklad sa EU standardnim rešenjima. Prethodno kao Tehnički direktor Targo Telekoma, rukovodio je planiranjem i izgradnjom prve FTTH mreže u Srbiji. Pre povratka na tržište telekomunikacija u Srbiji, gospodin Vujović je radio u Omanu, gde je tokom pet godina predvodio razvoj mreže za paketsku komutaciju i servise dodatne vrednosti u Nawras mobilnoj i fiksnoj mreži, članici Ooredoo grupe, koja zauzima vodeću lidersku poziciju na tržištu Omana. Gospodin Vujović je studirao Elektrotehnički fakultet, Univerziteta u Beogradu. Po završetku osnovnih studija uspešno je upisao i završio postdiplomske magistarske studije i time stekao zvanje Magistra elektrotehničkih nauka.\nTomislav Nešovanović Direktor prodaje\nTOMISLAV NEŠOVANOVIĆ je Direktor prodaje u Roaming Solutions od maja 2017. Pre toga, bio je Izvršni direktor kompanije Roaming Networks od aprila 2014. U proteklih 12 godina stekao je značajno i obimno iskustvo u rukovođenju vodećim kompanijama, poput IBM, Kuwait National Petroleum Company, Abu Dhabi Marine Operations i Haya Water, u toku njihovih poslovnih i strukturnih transformacija, pri čemu je radio u zemljama kao što su Sjedinjene Države, Oman, Ujedinjeni Arapski Emirati, Kuvajt i Saudijska Arabija. Tokom karijere bio je menadžer infrastukture i rukovodilac projekata za IBM, ORACLE ERP i korporativne sisteme za rešenja poslovne inteligencije. Bio je i glavni konsultant za održavanje, nabavku i upravljanje zalihama, kao i analitičar poslovnih procesa u preduzećima iz sektora vodosnabdevanja i otpadnih voda, nafte i gasa i telekomunikacija. On je stručnjak za upravljanje sredstvima i jedan od pionira razvoja standarda PAS55 i ISO55001. U svojstvu člana Instituta za upravljanje sredstvima bio je među glavnim govornicima na više različitih državnih skupova na ovu temu u Aziji. Završio je Mašinski Faktultet u Beogradu.\nDragan Travica Chief Digital Officer\nDRAGAN TRAVICA je na poziciji Chief Digital Officer (CDO) od marta 2020. godine. Sa već postojećim poznavanjem kompanije, procesa, potencijala, resursa i izazova Dragan Travica u saradnji sa timom, nastavlja da radi na ostvarivanju definisanih ciljeva kompanije. On je član Roaming Networks tima od 2014. godine. Počeo je od važne i odgovorne pozicije Tehničkog direktora, na kojoj je proveo prve dve godine rada u kompaniji, da bi poslednjih četiri godine, proveo na pozicijama Direktora Operacija i Izvršnog Direktora za radio komunikacije. Tokom više od 17 godina u telekomunikacionoj industriji, stekao je značajno tehničko i organizaciono iskustvo. Radio je kao Tehnički direktor u kompaniji Apex Technology Solutions u periodu implementacije integrisanog informacionog sistema za upravljanje saobraćajem, čime je isti doveden na nivo EU standardnih rešenja. Prethodno je bio na poziciji Menadžera za planiranje i održavanje telekomunikacionih servisa u kompaniji Targo Telekom, kao i Menadžer Packet Core-a i IP mrežnog planiranja u kompaniji VIP Mobile u Srbiji. Pre toga, do 2009. godine, bio je na poziciji Eksperta za mobilne komunikacije u kompaniji Nawras, Omani Qatari Telecommunications Company S.A.O.C. DraganTravica ima diplomu Mastera na Elektrotehničkom fakultetu Univerziteta u Beogradu\nHrvoje Komeričk Izvršni direktor za Hrvatsku i Sloveniju\nHrvoje Komerički je izvršni direktor Roaming Networks kompanije za Hrvatsku i Sloveniju od avgusta 2019. godine. Pre dolaska u Roaming Networks radio je kao viši menadžer za razvoj poslovanja, i kao viši voditelj projekata u I-New Unified Mobile Solutions AG, gde je bio zadužen za EMEAR regiju. Za vreme rada u I-New kompaniji, zajedno sa svojim timom, uspešno je podigao i pokrenuo nekoliko mobilnih virtualnih operatera u regiji. Prethodno je radio u kompanijama Siemens i Nokia Siemens Networks, na različitim menadžerskim pozicijama vezanim za tehniku i razvoj poslovanja u CEE regiji, te je tokom tog vremena sarađivao sa svim važnijim telekomunikacionim operatorima u regiji. Deo svoje karijere je proveo i kao član tima kompanije Kate-Kom, gde je radio na pozicijama glavnog arhitekte za razvoj softverskih rešenja, glavnog menadžera tima za definiranje softverskih zahteva vezano za istraživanje i razvoj novih softverskih rešenja u telekomunikacijama. Na početku svoje karijere je pet godina proveo na Fakultetu elektrotehnike i računarstva u Zagrebu, kao asistent na Zavodu za telekomunikacije i informatiku. Za vreme rada na fakultetu je stekao zvanje magistra, završivši postdiplomske magistarske studije.\nDanijela Dučić Direktor sektora za razvoj poslovanja\nDANIJELA DUČIĆ je Direktor sektora za razvoj poslovanja Roaming Networksa i član menadžmenta Roaming grupe od januara 2016. godine. Ona je inženjer sa velikim iskustvom i dokazanim veštinama upravljanja i negovanja odnosa sa klijentima. Pridružila se kompaniji Roaming Networks kao menadžer za razvoj poslovanja u Enterprise sektoru, gde je provela godinu dana na uspostavljanju kontakata sa novim klijentima, organizaciji vođenja novih projekata i razvoju saradnje sa novim partnerima i vendorima. Posle toga, Danijela je preuzela poziciju Rukovodioca službe za razoj poslovanja. Tokom deset godina provedenog u telekomunikacionoj industriji, karijeru je izgradila u kompaniji P.S.Telefonija a.d., najpre kao inženjer prodaje, zatim kao menadžer za ključne kupce, da bi poslednje tri godine provela na poziciji Rukovodioca sektora za komercijalne i tehničke pripreme pri odeljenju za informacione i komunikacione tehnologije. Gospođa Dučić poseduje diplomu Saobraćajnog fakulteta Univerziteta u Beogradu, smer poštanski saobraćaj i telekomunikacije. Izgradivši karijeru u telekomunikacionoj industriji, fokus joj je na negovanju dobrih poslovnih odnosa sa klijentima kompanije.\nLjubomir Kmekić Direktor kompanije BiH\nLJUBOMIR KMEKIĆ je Direktor kompanije Roaming Networks u Bosni i Hercegovini. On je u protekle 4 godine bio na pozicijama Menadžera za poslovni razvoj u Banja Luci, gde se nalazi zavisno pravno lice kompanije. Imajući na umu njegovo sveobuhvatno poznavanje tržišta, klijenata i njegove tehničke sposobnosti, dobio je priliku za dalji razvoj poslovanja u toj zemlji. Pre nego što se pridružio kompaniji Roaming Networks, Ljubomir je kao Mašinski inženjer, u periodu od 10 godina, razvijao svoju karijeru kao na poziciji Izvršnog direktora u projektno orijentisanoj kompaniji Inter project. Prethodno je radio kao Predsednik borda direktora AD Zvornik Inžinjering, a na samom početku karijere bio je Asistent na Mašinskom fakultetu, Univerziteta u Beogradu. Gospodin Kmekić je studirao Mašinski fakultet Univerziteta u Beogradu. Po završetku osnovnih studija uspešno je upisao i završio magistarske studije i time stekao zvanje magistra mašinskih nauka.\nVukašin Petrović Zamenik direktora\nVukašin Petrović je na poziciji Zamenika Direktora kompanije Roaming Networks od marta 2020. godine. Pre toga iskustvo je sticao u kompaniji Inmek VS d.o.o. - počevši od pozicije Menadžera komercijalnog i tehničkog sektora do pozicije Generalnog Direktora, gde je učestvovao u izgradnji, rastu i unapredjenju kompanije. Bavio se kontrolom i upravljanjem tehničkog, finansijskog, logističkog sektora, kao i sektora nabavke i razvoja poslovanja gde je bio je odgovoran za veliki broj ljudi. Poseduje odlične organizacione veštine i sposobnost rukovođenja projektima. Interesovanja su mu pored toga usmerena i ka humanitarnom radu i sportu kojim se profesionalno bavio. Stekao je master diplomu elektrotehnike na Elektrotehničkom fakultetu Univerziteta u Beogradu, smer Fizička Elektronika – Opto i nano tehnologije i laserska tehnika.\nNikola Petrović Izvršni direktor USA\nNIKOLA PETROVIĆ je Izvršni direktor u Sjedinjenim Američkim Državama od decembra 2017. Nikola je karijeru započeo 2011. godine u Roaming Networks-u, gde se svojim stavom, inicijativom i neiscrpnom energijom brzo pokazao kao član tima na koga kompanija može da računa. Svojim velikim doprinosom i zalaganjem jedan je od ljudi koji je postavio temelje strateškog razvoja kompanije na novim tržištima i projektima i omogućio uspešan početak poslovanja naše kompanije u Austriji. Nikola je nakon tri godine provedene u Roaming Networks-u i intenzivnog, uspešnog rada u Austriji, karijeru nastavio u Telenor-u u oblasti planiranja i optimizacije pristupnih mreža. Poseduje velike organizacione sposobnosti i sposobnost upravljanjem ljudima što daje veliku vrednost na poziciji Izvršnog direktora, gde se bavi organizacijom koja može da iznese i najzahtevnije projekte i radi na poboljšanju u oblasti telekomunikacija u zemlji i regionu. Nikola je stekao master diplomu elektrotehnike na Elektrotehničkom fakultetu Univerziteta u Beogradu.\nMiloš Jerosimić Direktor operacija u Nemačkoj\nMiloš Jerosimić je Direktor operacija u Nemačkoj od 2017. godine. Karijeru je započeo 2008, u Roaming Networks-u, u Beogradu , a tokom godina promenio je nekoliko pozicija u kompaniji – radio je kao inženjer, a zatim je bio i prodžekt menadžer. 2014.godine postaje Rukovodilac Službe za planiranje, izgradnju i održavanje pristupnih mreža (godinu i po dana), a pre nego je postao direktor operacija u Nemačkoj, Miloš se pokazao kao izuzetan i kao menadžer za razvoj poslovanja u istoimenom Sektoru. Radio je na zahtevnim projektima u Srbiji i regionu, sa velikim klijentima poput Telekoma, m:tela, Huaweia, Ericssona. Miloša odlikuje izuzetna stručnost u oblasti radio i radiorelejnih mreža, ali i sposobnost da u najkraćem roku rešava složene probleme, vodeći računa o stabilnosti i sigurnosti celog sistema. Odlikuju ga osobine timskog igrača, koji je iskusan u životu i radu u međunarodnom okruženju. Miloš je diplomirao na Elektrotehničkom Fakultetu u Beogradu, na odseku za elektroniku..\nOliver Obradović Izvršni director kompanije Roaming Networks u Crnoj Gori\nOLIVER OBRADOVIĆ je generalni direktor kompanije Roaming Networks u Crnoj Gori od novembra 2018. godine, privrednog društva koje je član Roaming Solutions grupe i pokriva poslovanje u oblasti informaciono-komunikacionih tehnologija. Oliver je svoju karijeru započeo u Centru za ekologiju i zdravlje čovjeka "Meneco" a nastavio u Centralnoj Banci Crne Gore na poziciji IT direktora. U kompaniji “e-mon”, prvoj kompaniji za eBusiness podršku u Crnoj Gori, radio je kao Tehnički direktor, a u periodu od 2006 do 2017 godine bio je na poziciji izvršni direktor kompanije Microsoft Montenegro. Završio je Elektrotehnicki falultet u Podgorici.\nMarko Garić Izvrsni direktor za pasivne optičke mreže i pristupne sisteme\nMARKO GARIĆ je Izvrsni direktor za pasivne optičke mreže i pristupne sisteme. Svoj doprinos razvoju i rastu kompanije Roaming Networks dao je radeći 2 godine na poziciji Tehnički Direktor. Pre toga, bio je rukovodilac Službe za planiranje, izgradnju i održavanje pasivnih optičkih mreža 3 godine. Marko se pridružio Roaming Networks timu, donoseći kompaniji značajno znanje u razvoju i održavanju magistralne optičke i metro mreže. Prethodno je bio Rukovodilac planiranja i izgradnje pasivni optičkih mreža u kompaniji Targo Telekom u periodu od 4 godine. Gotovo isti vremenski period proveo je na poziciji Inženjera projektanta u kompaniji Telefonija Beograd, Srbija, radeći na projektovanju optičkih mreža. Marko Garić je završio Visoku školu za informacione i komunikacione tehnologije Univerziteta u Beogradu, smera za telekomunikacije.\nBlagoje Nešovanović Direktor Sektora za nabavku i logistiku\nBLAGOJE NEŠOVANOVIĆ je Direktor Sektora za nabavku i logistiku. Postavši deo Roaming Networks tima u februaru 2015. godine, njegovo ogromno iskustvo u nabavci, logistici i operacionom menadžmentu svakako će biti značajan doprinos unapređenju funkcionisanja kompanije. Prethodno je proveo tri i po godine u firmi Peštan doo Aranđelovac, najpre kao Specijalista magacina, otpreme i transporta, zatim kao WMS coordinator, da bi napredovao do pozicije Rukovodioca magacina gotovih proizvoda, magacina sirovina, prodajno distributivnih centara i order deska. Blagoju su bili povereni veoma kompleksni zadaci i projekti, poput implementacije SAP Warehouse Management Sistema, zarad poboljšanja operativnih performansi. Blagoje je diplomirao na odseku za Operacioni menadžment na Fakultetu organizacionih nauka Univerziteta u Beogradu.\nAna Velanac Advokat\nANA VELANAC je od februara 2014. godine angažovana kao advokat u okviru Sektora za pravne poslove Roaming Solutions Grupe. Odgovorna je za praćenje svih pravnih poslova kompanija na dnevnoj bazi. Pre nego što se pridružila kompaniji Roaming Solutions, stekla je bogato pravno iskustvo radeći više od 7 godina kao samostalni advokat. Takođe, radila je na poziciji Direktora pravnog i kadrovskog odeljenja u Jugotradu i Gas Investu. Tokom svoje karijere bila je uključena i odgovorna za različite pravne poslove, zastupajući klijente pred sudovima i drugim državnim organima, sa fokusom na radno, civilno i krivično pravo. Diplomirala je na međunarodnom smeru Pravnog fakulteta, Univerziteta u Beogradu. Kao iskusni pravnik gospođica Velanac ima pravosudni ispit i član je Advokatske komore Beograda.\nMladen Stevanović Izvršni direktor za IKT infrastrukturu i data centre\nMLADEN STEVANOVIĆ je Izvršni direktor za IKT infrastrukturu i data centre u kompaniji Roaming Networks. Član je Roaming Networks tima od 2017. godine. Tokom prethodne dve godine radio je na mestu menadžera za razvoj poslovanja u oblasti IP/MPLS mreža, gde je svojim zalaganjem i stalnom inicijativom omogućio otvaranje novih vidika u strateškom razvoju kompanije. Tokom više od 14 godina u telekomunikacionoj industriji, stekao je značajno tehničko i organizaciono iskustvo. Dvanaest godina je radio u nekoliko kompanija kao stručnjak za telekomunikacije na projektovanju, implementaciji i integraciji različitih mreža i sistema u zemlji i inostranstvu. Temeljan pristup i sposobnost da brzo sagledava probleme i nalazi optimalna rešenja u izuzetno složenim situacijama omogućavaju mu da se sa lakoćom nosi sa izazovima u okviru najrazličitijih projekata. Poseduje Ciskov ekspertski sertifikat za ruting i svičing na IP mrežama. Diplomirao je na Elektrotehničkom fakultetu Univerziteta u Beogradu na smeru Telekomunikacije. Oženjen je i otac dvoje dece.\nPredrag Trajkovski Direktor operacija u Austriji\nPREDRAG TRAJKOVSKI je Direktor operacija u Austriji. On predvodi najveći regionalni projekat kompanije Roaming Networks. Prethodno je bio na poziciji Tehničkog direktora u Beogradu, od osnivanja kompanije Roaming Networks 2008. godine. Imajući ovo u vidu i oslanjajući se na njegovo bogato tehničko iskustvo, visok stepen organizacionih veština i njegove veštine u upravljanju ljudima, kao i dokazanu sposobnost brzog rešavanja problema, nedavno je postavljen da predvodi i kontroliše sve tekuće i nove projekte kompanije Roaming Networks u Austriji. Pre dolaska u kompaniju Roaming Networks, Predrag je počeo svoju karijeru kao Inženjer telekomunikacija na različitim projektima uključujući Nokia Siemens Networks, gde je radio na Telenor 3G RAN projektu, na poziciji Projektnog inženjera. Gospodin Trajkovski je studirao Elektrotehnički fakultet Univerziteta u Beogradu i ima diplomu Mastera elektrothničkih nauka, Univerzitetu u Beogradu.\nMiljan Petković Direktor Sektora za finansije\nMILJAN PETKOVIĆ je Direktor sektora za finansije Roaming Networks Grupe. Pre toga je bio direktor sektora za finansijsku kontrolu poslovanja Roaming Solutions-a. Pridružio se kompaniji marta 2014. godine. Na dnevnoj osnovi odgovoran je za finansijski menadžment i poslovanje povezanih kompanija. Pre nego što se pridružio Roaming Solutions grupi, bio je na pozicijama Finansijskog kontrolinga, a nakon toga i na poziciji Direktora finansija i računovodstva Delta DMD grupe. Prethodno je radio na različitim pozicijama u finansijama i kontroli radeći u većem broju industrija, i samim tim je doneo kompaniji Roaming Solutions novi pristup finansijskom poslovanju i ophođenju.\nTatjana Radunović Direktor sektora za marketing i korporativne komunikacije\nTATJANA RADUNOVIĆ je Direktor sektora za marketing i korporativne komunikacije Roaming Solutions grupe od januara 2018. Osnovni zadatak ove službe je da unapredi načine prezentacija usluga, kao i jačanje brenda društava koje pokrivaju segmente komunikacione i informacione tehnologije u okviru Roaming grupe. Pre nego što se pridružila Roaming Solutions timu, radila je za domaće i strane medije. Poslednjih 15 godina bila je novinar, prezenter i urednik u nacionalnim redakcijama RTV Pink, TV BK, časopis “Burda”, portal Smedia, nacionalni Radio S. Studirala je na Filološkom fakultetu u Beogradu. Profesionalno se usavršavala kroz stručne obuke i seminare iz web novinarstva, radio hostinga, kao i marketinga i PR-a. Poslove marketinga i PR obavljala je u više agencija u Srbiji i inostranstvu: Studio A3 mreža, New media team, Fresh M.\nPrijavite se za naš bilten i budite u toku sa najnovijim kompanijskim dešavanjima i ponudama za posao


Zmajevi trenirali na Bilinom Polju | Banja Luka 24 sata\nHome Vijesti Zmajevi trenirali na Bilinom Polju\nZmajevi trenirali na Bilinom Polju\nIzabranici Dušana Bajevića večeras su na Bilinom Polju u Zenici odradili službeni, ujedno i posljednji trening pred sutrašnju utakmicu 2. kola Lige nacija u kojoj će snage odmjeriti sa selekcijom Poljske.\nNakon izuzetno važnog boda iz Italije bosanskohercegovački fudbaleri večeras su na Bilinom Polju nastavili svoje pripreme pred drugu utakmicu Lige nacija, u sklopu koje će sutra s početkom u 20:45 sati na stadionu u Zenici ugostiti selekciju Poljske.\nZmajevi su večerašnji trening počeli laganim dodavanjem lopte, nakon čega je uslijedilo zagrijavanje te dalji tok treninga kojeg je ranije odredio selektor Dušan Bajević, a koji je na konferenciji za novinare kazao kako još uvijek nije poznato kojih 11 igrača će istrčati na teren.\nBajević je kazao da, iako su imali dobar recept protiv Italije, nijedna reprezentacija nije ista te da se kod svake traže “prolazi” te da će na osnovu toga i protiv selekcije Poljske sutra tek odrediti 11-ku koja će istrčati na teren, ali i način na koji će ugostiti Poljake u Zenici.\nTakođe, upitan je i nastup Seada Kolašinca koji je večeras ipak trenirao, ali Bajević nije mogao sa sigurnošću reći da li će liječenje povrede proći do sutrašnje utakmice.


Teo došao na okupljanje reprezentacije i saopštio VEST DANA! - Sportske.net\nTeo došao na okupljanje reprezentacije i saopštio VEST DANA!\nKapiten reprezentacije Srbije nije se skrivao od novinara, i nedugo po dolasku na okupljanje našeg nacionalnog tima otkrio im je planove posle odlaska iz Klipersa.\nReprezentacija Srbije danas se okuplja na početku mini priprema za dve poslednje utakmice kvalifikacija za Svetsko prvenstvo, protiv Estonije u gostima (21. februar) i Izraela u Beogradu (24. februar).\nNašem nacionalnom timu dovoljna je jedna pobeda iz ove dve utakmice za overu plasmana na Svetsko prvenstvo u Kini.\nZa razliku od dosadašnjeg toka kvalifikacija, reprezentacija Srbije dobila je ogromno pojačanje, kapitena Miloša Teodosića, koji se priključio ''Orlovima'' posle nedavnog rastanka sa LA Klipersima.\nNaravno, novinari su ga odmah upitali za dalje planove što se tiče klupske karijere, s obzirom da se spekulisalo o mogućim transferima u Efes ili u Zvezdu.\nTeo je danas otklonio sve dileme po tom pitanju i poručio da tekuću sezonu završava sa ove dve reprezentativne utakmice.\n''Ove dve utakmice ću da odigram za reprezentaciju i to bi bilo to za ovu sezonu. Odlučio sam da ne igram nigde do kraja sezone, da se odmorim i da se kroz, daće Bog, reprezentativno okupljanje u julu spremim za narednu sezonu. Da tako radim na sebi, da se koncentrišem naravno na reprezentaciju, a onda da vidimo šta donosi nova sezona'', poručio je Teodosić.\nSledi pauza do leta, kada će iskoristiti novo okupljanje ''Orlova'' za podizanje forme i tek posle toga bi trebalo očekivati njegove konkretne poteze kada je neki novi klub u pitanju.


Vesti online / Vesti / Zanimljivosti / Mozak posle 13. godine više ne proizvodi neurone za pamćenje\nMozak posle 13. godine više ne proizvodi neurone za pamćenje\nOtkriće, koje je objavljeno u časopisu "Nejčer", verovatno će dodatno zaoštriti raspravu o mogućnosti lečenja ljudskog mozga putem takozvane "neurogeneze" ili stvaranja novih ćelija mozga odnosno neurona.\nRanije se verovalo da hipokampus kod ljudi stvara neurone i u odraslom dobu, prenosi CNN.\n- Ustanovili smo da je pojava neurogeneze u hipokampusu kod odraslih ljudi, izuzetno redak fenomen - rekao je Arturo Alvaez-Bajla, profesor neurohirurgije na Univerzitetu Kalifornija i jedan od autora studije.\nNaučnici smislili kako da poboljšajte pamćenje za 30 odsto\nOn je rekao da su naučnici pronašli određen broj neurona kod dece do godinu dana kao i kod dece između sedme i 13. godine.\n- Rezultati istraživanja ukazuju da je hipokampus kod čoveka u velikoj meri već izgrađen tokom razvoja mozga fetusa - kazao je Alvarez-Bajla.\nZANIMLJIVOSTI Naučnici objasnili: Evo zašto ne vidimo stvari koje su nam ispred nosa


Jovanov: Promene vlasti na ulici neće biti! | INFO 24\n„Rat u Ukrajini bacio je u drugi plan i predizbornu kampanju i neki svadnevni život. Sa druge strane, teško je da bilo ko pomisli da neće biti posledica po ceo svet. Jednostavno, doživljavamo potvrdu od činjenice da je cela svetska ekonomija itekako povezana i da je nemoguće da se nešto desi u jednom delu sveta, a da to nema posledica na drugi deo. Posledice su očigledne i tek će ih biti, a mi moramo da u skladu sa tim živimo i da tražimo, na neki način, da sa što manje štete prođemo kroz sve ovo“, kaže Milenko Jovanov, član predsedništva Srpske napredne stranke, gostujući u emisiji Tema dana, u produkciji mreže INFO 24.\nJovanov, koji kao član predsedništva Srpske napredne stranke već danima boravi po celoj Srbiji u sklopu predizborne kampanje, naglašava da je ćitava priča o krizi za osnovne životne namkirnice neosnovana, i da je samo mali deo ljudi poverovao u to. Kaže da je narod ipak zabrinut, jer niko ne može da predvidi u kom pravcu sve ovo ide. Ipak, naglašava da nema razloga za paniku i strah da ćemo ostati gladni, jer su, kako to naglašava, i država i predsednik Vučić na vreme i veoma dobro reagovali u tom smislu.\nKada je reč o ovogodišnjoj političkoj kampanji, Milenko Jovanov kaže da se ta, takozvana „prljava kampanja“, vodi zapravo sve vreme i da nema razlika ni sada u toku same preizborne kampanje. I dalje se, kako kaže, vodi kampanja protiv predsednikove porodice, koja ni u jednom trenutku nije zastala.\n„Pogledajte samo deo opozicije okupljene oko Đilasa. Pa oni nemaju ni jednu izjavu koja nije direktna pretnja ili upozorenje. I to je stalna agresija sa njihove strane, pa čak i na pojedine novinare. A kada se sve sagleda, mogu reći da je takva njihova kapmanja zapravo projekat, koji je dosta ranije počeo. U kontekstu tog projekta, možemo videti nekoliko faktora koji učestvuju u stvaranju jedne atmosfere, gde oni govore da su izbori već pokradeni. I u tom kontekstu govori veći deo opozicije. Imamo sa druge strane i lažno istraživanje javnog mnjenja, koje takođe stvara atmosferu da su izbori pokradeni, a sve to rade da bi postojao osnov da se ljudi pozovu na ulice, kako bi na ulici menjali vlast. Naravno, promene vlasti na ulici neće biti i to mogu sebi da izbiju iz glave, a ja se nadam da će rezultati biti tako ubedljivi, da će im narod Srbije jasno pokazati gde im je mesto i šta zapravo građani žele od politike i političara“, naglasio je Milenko Jovanov, član predsedništva Srpske napredne stranke.\nOn dodaje da je tragično to što opozicija ni jednom trenutku nije pričala o tome šta će da radi sutra sa Srbijom i šta zapravo žele da promene.\n„Oni nemaju plan, zato i ne pričaju o tome, na primer, kako će u ovoj situaciji da ljudima obezbede gas, gorivo, hranu, kako će država da funkcioniše. Oni se bave politikom na nivou seoske tračare. Politika nije ogovoranje, to je ozbiljan posao, pogotovu u današnjim okolnostima“, kaže Jovanov.\nKomentarišući podsmevanje jednog dela opozicije predsedniku Srbje, koji je ljudima pokazao da imamo dovoljno pirinča i ostale hrane, Jovanov kaže:\n„Možda Vučić po njihovom mišljenju priča prazne priče, ali činjenica je da su naši magacini puni i to je ono što je narodu sada bitno. A to što se neki sprdaju sa tim, pa najbolje pokazaju kako oni pojma nemaju i da nisu svesni razmera krize u kojoj se Evropa pa i svet nalaze. Jer, kada vidimo kakve su projekcije i priče za naredni period zbog ovog rata, naša opozcija uopšte nije svesna toga i njima je sve to smešno. I zato sami sebe diskvalifikuju za vođenje zemlje, jer ne shvataju koliko je sada, u ovom trenutku, ozbiljan posao voditi jednu zemlju“, kaže Jovanov.\nNa pitanje novinara zašto pojedincima smeta jaka lista Srpske napredne stranke za predstojeće izbore, na kojoj je i eminentan stručnjak iz oblasti medicine, ali i mnogi drugi svetski proznati naučnici, jer opozicija kaže da njima nije mesto tu, Jovanov kaže:\n„Pa zato što kvare stereotipe koje imaju o nama. Oni kažu da je Srpska napredna lista lista koju podržavaju ljudi za „dve crvene“ ili za sedndviče, da je to krezuba stoka i neobrazovana bagra… Dakle, ovi ljudi koji misle svojom glavom i kojima ni stranka niti bilo ko ne treba da se dokažu, oni su svoje karijere napravili još davno. I tu ljudi su odlučili da baš podrže predsednika Vučića i politiku koju on vodi. A to prosto kvari sliku koja je opozicija stvorila o nama i zato su toliko nervozni i napadaju i nas i te ljude“, naglašava Milenko Jovanov.\nKomentarišući trenutne cene osnovnih životnih namirnica, ali i gasa i goriva, koje su, po navodima opozicije, zanrznute do izbora i da će posle izbora sve poskupeti, Jovanov kaže:\n„Opozicija ovim tvrdnjama hoće da izazove nemire u Srbiji, gužve na pumpama, haos u prodavnicama, da se ljudi tuku oko kile brašna. I to je potpuno besmisleno. I vi ne možete to njima da objasnite, pa je zato predsednik Vučić izašao javno u medije i poručio da nema brige, da nema potrebe da budu nemiri i gužve. Prosto, neki ljudi hoće da svore takvu jednu haotičnu atmosferu pred izbore, kako bi reagovali na jedan određen način. Sa druge strane, svedoci smo da svo snabdevanje teče bez ikakvih problema i nemamo nikakve redove ni gužve i ljudi Srbije su shvatili da nema nestašice“, kaže Milenko Jovanov, član predsedništva Srpske napredne stranke.\nCelu emisiju Tema dana, u produkciji mreže INFO 24, u kojoj je gost bio Milenko Jovanov, član predsedništva Srpske napredne stranke, pogledajte ovde.


5 zabrinjavajućih statističkih parametara vezanih za sajber bezbednost | IT klinika\nIzveštaji i statistike ukazuju na ozbiljne bezbednosne propuste.\nIzveštaji, statistike i istraživanja su kamen temeljac sektora sajber bezbednosti i služe da se usmeri pažnja na probleme sa kojima organizacije teško izlaze na kraj. Neki od bitnih zaključaka iz nedavnih izveštaja o sajber bezbednosti uključuju sledeće:\n1. Maliciozni insajderi - najveća briga za 43% organizacija\nOpasnost od sajber napada je ono o čemu svaka organizacija razmišlja, u većoj ili manjoj meri. Međutim, ne treba zanemariti ni opasnost koju zaposleni predstavljaju po organizaciju. Čak 43% organizacija je izrazilo ovu zabrinutost u izveštaju SANS instituta iz 2017. godine.\n62% ispitanika je navelo da se nisu susretali sa insajderskim napadima. Međutim, zaključak studije je da se dešava više insajderskih napada nego što su ispitanici naveli, ali da ovakve incidente nije lako prepoznati. U prilog tome ide i podatak da 38% njih smatra da sistemi i metodi koje koriste za monitoring insajderske aktivnosti nisu efektivni.\n2. Povećanje Spear phishing napada za 50% u poslednjem kvartalu 2017.\nZašto se maltretirati sa hakovanjem dobro zaštićenog sistema kada možete da prevarite pojedince da vam pošalju osetljive informacije? Ovo pitanje izgleda i sajber kriminalci postavljaju sebi, sudeći po Mimecastovoj proceni bezbednosti emaila za poslednji kvartal prethodne godine. Spear phishing email napadi, u kojima korisnici misle da komuniciraju sa legitimnim izvorom, dominiraju u odnosu na tradicionalne phishing napade.\n3. 86% državnih institucija nije spremno za sajber napade\nIzveštaj Netwrixa navodi ove alarmantne podatke, gde čak 86% procenata ispitanih smatra da nisu dobro pripremljeni za sajber napade. Državne institucije su atraktivna meta za sajber kriminalce zato što raspolažu velikom količinom osetljivih podataka, kako o pojedincima, tako i o pitanjima lokalne i nacionalne bezbednosti.\n4. 31% organizacija koristi zastarele sajber alate\nUlaganja u sajber bezbednost na globalnom nivou beleže stabilan rast. Međutim, mnoge organizacije nemaju neophodne savremene alate za identifikovanje i reagovanje na pretnje, pokazala je studija kompanije Ovum. To ih čini lakom metom za sajber napadače koji stalno otkrivaju nove ranjivosti i metode napada koje zastareli sajber bezbednosni alati nisu u stanju da identifikuju.\n5. U 92% organizacija zaposleni pristupaju nepotrebnim informacijama\nSkoro sve organizacije se suočavaju sa pokušajima zaposlenih da pristupe informacijama koje im nisu neophodne za obavljanje posla. Gotovo četvrtina ispitanih u globalnom istraživanju firme One Identity priznaje da se ovo često dešava u njihovim kompanijama. Alarmantan je podatak da je čak 64% ispitanih navelo da su gledali osetljive podatke o poslovanju kompanije, a tome su skloniji rukovodioci i zaposleni u manjim organizacijama.\nIzvor: IT Governance


Samo paošto se ENCE rastao sa Jonasom “doto” Forsom, 1pv.fr saopštava da će ekipa uskoro dovesti Pavla ”maden” Boškovića, koji je do nedavno nastupao za FPX.\nIako se ENCE u poslednjih nekoliko meseci ustalio među najboljih 15 ekipa na svetu, finska organizacija je donela odluku da napravi jednu promenu kako bi pokušala da napravi korak napred u narednoj sezoni.\nPrema prvim saopštenjima, njihova najveća želja je najbolji crnogorski CS:GO igrač, Maden.\nMaden je poslednje dve godine proveo igrajući sa istim momcima u dve različite organizacije, GODSENT i FPX. Za to vreme je uspeo da osvoji tri trofeja, kao i da dokaže svetu da je spreman da se takmiči protiv velikih ekipa.\nNa njegovu žalost, pandemija je pokvarila mnoge planove njegove ekipe, zbog čega su propustili veliki broj turnira. Samim tim nisu uspeli da dokažu svoj pun potencijal, zbog čega verujem da će Maden biti sjajno pojačanje za ENCE.\nGejmeri iz Severne Koreje navodno rizikuju živote da bi igrali Dotu 2 i druge igre\nDupeeh, Magisk i Zonic zvanično predstavljeni kao novi članovi Vitality-a!\nU novom okruženju, uz vođstvo igrača kao što je Snappi, trebalo bi da dostigne svoj potencijal.\nUkoliko se ovaj transfer obistini u narednih par dana, za ENCE će u narednoj sezoni nastupati sledeća postava:\nLuka "emi" Vuković potpisao za Coalesce\nmaden pavle bošković maden esports CS:GO


Vesti online / Vesti / Srbija / Diković pion u ruskom ruletu?\nPrašina koja se podigla optužbama Fonda za humanitarno pravo za učešće načelnika Generalštaba Vojske Srbije Ljubiše Dikovića u ratnim zločinima na Kosovu i packe američkog zvaničnika Tomasa Melije Vladi u Beogradu zbog ignorisanja nevladinog sektora pokazuju, prema oceni vojnog analitičara Zorana Dragišića, da se Vašingtonu ne sviđa odnos Srbije sa Rusijom.\nZatočenik visoke politike: Ljubiša Diković\nOvaj profesor na Fakultetu za bezbednost, podsećajući da FHP ponovo napada Dikovića, iako su te optužbe odbačene 2012. ukazuje da suština problema nije srpski general, već balansiranje Beograda na relaciji sa Moskvom. Odnosno, kako ističe, činjenica da se srpska vlast ne opredeljuje u sukobu Ukrajine i Rusije.\n- Dok god se tako ponašamo dobijaćemo iz SAD-a poruke opomene - ukazuje Dragišić za "Vesti". On pita i ko može da očekuje pravednost u međunarodnim odnosima kada se zna da najjači zloupotrebljavaju moć.\n- Setimo se da smo u vreme Slobodana Miloševića bili krivi i za šta jesmo i za ono što nismo - ukazuje on i dodaje da u takvim situacijama vlast u Srbiji mora da ima dobro promišljen svaki naredni korak.\nSrpsko-američke odnose u poslednje vreme prate zbunjujuće kontradiktornosti. Istovremeno dok srpski zvaničnici sa Molitvenog doručka u Vašingtonu poručuju kako bilateralne veze jačaju, Melija u Beogradu osim Dikovića kao trn u oku vidi i to što nisu pronađeni vinovnici paljenja Ambasade SAD u Beogradu 2007. i ubistva američkih državljana braće Bitići 1999. Takvih "nezadovoljstava", prema oceni Dragišića biće još ukoliko Srbija ne bude osluškivala međunarodne odnose.\n- Ako su odnosi sa Rusijom uzrok svih problema, čudićemo se šta će nas još snalaziti, jer Amerika neće Srbiju kao ruskog satelita - zaključio je Zoran Dragišić.\nPenzionisani pukovnik JNA Zoltan Dani smatra da je iz vojske poslat u penziju na zahtev zemalja protiv kojih je ratovao tokom NATO bombardovanja. On smatra da su optužbe FHP u funkciji Dikovićeve diskreditacije.\nDani, čija je jedinica prva u svetu oborila američki "nevidljivi avion" misli da Vojska Srbije jača od dolaska novog ministra odbrane, što, po njemu, mnogima ne odgovora.\nSarkazam za domaću upotrebu\nSrpski premijer zahvalio se američkom zvaničniku Tomasu Meliji "na svakoj reči koju je izgovorio".\n- Mislim da su svi građani Srbije posle njegovih reči sve razumeli - rekao je Vučić.\nDragišić veruje da će se i pored sarkazma upućenog zvaničniku SAD, Vučić ponašati racionalno.\n- Do sada je dobro igrao hodajući po tankoj žici, pa verujem da će i ubuduće - kaže Dragišić.\nSRBIJA "Kad god Vojska Srbije ojača, nekog iz vrha optuže za zločine"


RAMA ZATRAŽIO OD SRBIJE: Priznajte da Kosovo nikad više neće biti vaše\nRAMA ZATRAŽIO OD SRBIJE: Priznajte da Kosovo nikad više neće biti vaše\nPremijer Albanije Edi Rama – uz neprikrivenu pretnju i otvorene velikoalbanske pretenzije – ultimativnim tonom je poručio zvaničnom Beogradu da „što pre Srbija formalno prizna da KOSOVO NIKAD VIŠE NEĆE BITI NjEN DEO, to je bolje i po Srbiju i po region”.\nOvo se može protumačiti samo kao dobro znana pretnja albanskih separatista i terorista: „Kosova-republjik, ja me atërë, ja me thikë”, odnosno „Kosovo-republika, milom, ili – nožem”.\nProjekat „velike Albanije”, koji je na stadionu Vojske Srbije u Beogradu brat Edi Rame pomoću bespilotne letilice predstavio ne samo srpskoj javnosti, više čak ni najtolerantniji političari i politički analitičari neće moći da tretiraju kao „navijački nestašluk”, već kao uvod u velikoalbansku kampanju albanskog premijera i njegovo atakovanje na teritorijalni integritet i suverenitet države Srbije.\nIstovremeno, to je i direktna pretnja preostalim Srbima na Kosovu i Metohiji, koji su, odmah posle grube političke provokacije na utakmici Srbija-Albanija, postali meta albanskih ekstremista, što važi i za napade „molotovljevim koktelima” na srpske institucije i skrnavljenje Manastira Visoki Dečani, za koje je Bajram Redžepi, posve nevaspitano, optužio tamošnje monahe.\nNa drugoj strani, srpska policija je odmah uhapsila sve one koji su, posle pomenutog incidenta u režiji brata albanskog premijera, oštetili lokale Goranaca, Albanaca i Srba u centralnom delu Srbije.\nSimptomatično je da je Edi Rama zatražio od Srbije da se odrekne Kosova i Metohije odmah posle pravno nakaradne i neodržive odluke da Kosovo postane član Međunarodnog olimpijskog komiteta, iako to mogu biti samo članice Ujedinjenih nacija.\nStiče se utisak da se uz pomoć Zapada realizuju sve težnje šiptarskih separatista i zagovornika „velike Albanije”, ali se, neminovno, nameće i pitanje : DOKLE?!\nIzgleda dotle dokle ne ostane samo Beogradski pašaluk,onaj koji je Srbiju branio je pokojni Slobodan Milošević,nema više takvoga političara!\nako je ovo tacno onda je sramotada takav covek seta beogradom\nJa mislim da treba govna pobiti, jebe nas ko stigne i gde stigne, pa dokle bre više!!!! Osudiše u hagu sve Srbe koji su se borili pošteno ѕa svoj narod, a ova bagra na vlast ništa neradi !!!\nVALJDA ĆE SADA I EU SHVATITI KAO MOK I SVI OSTALI FAKTORI DA INCIDENT NIJE :IGRALA SE DECA VEĆ OTVORENI ATAK PROTIV NAŠE ZEMLJE, DA ZLO BUDE VEĆE JOŠ NAM PORUČUJE ŠTA JE NAJBOLJE ZA NAŠU DRŽAVU.ŠTO JE OD ŠIPTARA MNOGO JE , JA SAM OBIČAN PENZIONERĆIĆ ALI KAD BI SE JA PITAO NA FINI I KULTURAN NAČIN BI OTKAZAO OVAJ SUSRET KOJI SLEDI,JER NE DONOSI NEKOM BOLJITKU.


Google investira 2,7 miliona eura u budućnost novinarskog izveštavanja — Online Tržište\nObjavio(la) admin u kategoriji Generalno, Google na dan 23. Februara 2011. / ostavite komentar\nBudućnost novinarskog izveštavanja je nesumnjivo digitalna, ali koji je to najbolji način za pričanje priča u ovom hrabrom novom svetu. U SAD-u, The Knight News Challenge finansira inovativne novinarske projekate već pet godina, a sada sličan projekat je sada pokrenut i u Evropi, uz podršku od 2,7 miliona eura bespovratne pomoći od Google-a.\nIPI News Innovation Contest će voditi Međunarodni institut za štampu sa sedištem u Beču i ima za cilj da, kako to Google kaže, “pronađe i finansira inovativne ideje koje će imati trajan uticaj na budućnost digitalnih vesti u zajednicama širom Evrope, Bliskog istoka i Afrike. ”\nKonkurs je u potrazi za “probojnim, inovativnim idejama sa potencijalom za stvaranje održivog uticaj”, i komercijalne i neprofitne organizacije mogu da konkurišu ako razvijaju digitalnu (uključujući i mobilnu) i open-source tehnologiju, kreiranu od strane novinara ili za novinare, distribuiran u javnom interesu.\nPobednici The Knight News Challenge, koji su takođe nedavno dobili donaciju od Google-a, su uključeni u veliki broj projekata od lokalnog wikis do lokalne mape vesti u realnom vremenu.\nRok za prijave je 1. juni 2011 godine a više o samom konkursu pogledajte na zvaničnoj stranici IPI News Innovation Contest.\nTagovi: evropa, inovacije, konkurs, novinarsko izveštavanje, novinarstvo, štampa


PREGOVARAČ EU ZA ODNOSE UNIJE I VELIKE BRITANIJE:\nBarnije je rekao da se EU jako dobro sjeća teksta koji je dogovoren sa aktuelnim premijerom Borisom Džonsonom i da jednostavno želi da taj tekst bude poštovan, i to doslovce, i upozorio da "ako ne bude neće biti sporazuma"\nBarnije, Foto: Beta/AP\nPregovarač EU za odnose Unije i Velike Britanije posle Brezita Mišel Barnije naglasio je da vrijeme isstiče i upozorio Britaniju da neće biti sporazuma ukoliko London odustane od svojih ranije preuzetih obaveza.\n"Velika Britanija napravila je jedan korak unazad, dva koraka unazad, tri koraka unazad u odnosu na obaveze preuzete na početku", rekao je Barnije u intervjuu objavljenom danas u britanskom listu Tajms, uoči nove runde pregovora dvije strane u utorak.\nBarnije je rekao da se EU jako dobro sjeća teksta koji je dogovoren sa aktuelnim premijerom Borisom Džonsonom i da jednostavno želi da taj tekst bude poštovan, i to doslovce, i upozorio da "ako ne bude neće biti sporazuma".\nVelika Britanija je zvanično napustila EU 31. januara ali evropski propisi se u zemlji i dalje primenjuju tokom prelaznog perioda koji traje do kraja decembra, i tokom koga treba da se postigne sporazum o budućim trgovinskim odnosima između dvije strane, posle Bregzita. Pregovori treba da se nastave u utorak, a tokom prethodne runda održane sredinom maja nije zabeležen nikakav napredak. "Vreme pritiska", upozorio je Barnije, u osvrtu na to da svako produženje prelaznog perioda treba da se zatraži prije prvog jula. London ne želi da govori o produženju pregovora dalje od decembra, rekao je u srijedu britanski pregovarač Dejvid Frost, i po cijenu da se ne postigne nikakav sporazum o budućim trgovinskim odnosima što bi potencijalno bilo destruktivno za privredu. Barnije smatra da je Bregzitom u svakom slučaju uspostavljen odnos u kome obje strane gube ali da ukoliko ne bude postignut sporazum da bi moglo da bude još težih posledica, koje bi se dodale na već teške posljedice izazvane krizom novog koronavirusa, i pozvao je na zajedničku odgovornost i EU i Velike Britanije. "U interesu dvije strane je da postignu sporazum", rekao je Barnije uz ocjenu da Britanija ima mnogo više da izgubi u slučaju da ne bude sporauzuma nego Evropa. "Mi smo mnogo manje izloženi od njih jer samo sedam odsto našeg izvoza ide Velikoj Britaniji dok 47 odsto britanskog izvoza ide u Evropu, rekao je on. Ukoliko se ne postigne sporazum trgovinska razmena dve strane će se rukovoditi propisima Svjetske trgovinske organizacije, podigle bi se nove trgovinske barijere i izazvali znatni troškovi za uvozničke firme sa obje strane i zastoji na granicama.\nMišel BarnijeVelika BrtanijaEvroska unijaVelika Britanija i EUEU


Prijem za rukometne reprezentacije Republike Srpske i Srbije :: Semberija INFO ::\nPrijem za rukometne reprezentacije Republike Srpske i Srbije\nGradonačelnik Bijeljine Mićo Mićić organizovao je prijem za muške i ženske rukometne reprezentacije Republike Srpske i Srbije koje su u Bijeljini odigrale dvije utakmice, istakavši da će njihovo predstavljanje domaćoj publici uticati na popularizaciju ovog sporta kako među Bijeljincima, tako i u cijeloj Republici.\n- Zahvaljujući predsjedniku Rukometnog saveza Republike Srpske i Rukometnom klubu Bijeljina, danas (subota, 14.12.2019.) možemo da uživamo u vrhunskom sportu. Jutros smo u Sportskoj sali u Račanskoj ulici otvorili rukometni turnir za osnovce, a bijeljinska publika moći će da uživa i u vrhunskoj igri kadetskih muških i ženskih reprezentacija Republike Srpske i Srbije. U znak zahvalnosti, čelnicima rukometnih saveza smo uručili značke Grada Bijeljina i pokazali im da smo spremni za svaki vid podrške – naveo je Mićić.\nOn je istakao da je i ovaj sportski događaj potvrdio da je Grad Bijeljina zaslužio titulu Evropskog grada sporta za 2020. godinu.\n- Godinama ulažemo u sport, a procentualno gledano, najviše u cijeloj BiH izdvajamo iz budžeta za ovu oblast. Imamo i najveći broj premijerligaša u Republici Srpskoj i cilj nam je da stvorimo najbolje moguće uslove za mlade sportiste. Rukometni klub Bijeljina zaslužuje našu podršku jer je sve ove godine pokazao da je ozbiljan klub koji postiže sjajne rezultate – naglasio je gradonačelnik Bijeljine.\nPredsjednik Rukometnog saveza Republike Srpske Marinko Umićević rekao je da je iznenađen brojem sportskih klubova koji su osnovani u Bijeljini i čestitao Gradu titulu Evropskog grada sporta za 2020. godinu.\n- Nismo se pokajali što smo ove utakmice organizovali u Bijeljini, sve je na vrhunskom nivou. Cilj Rukometnog saveza Republike Srpske je da naredne godine ima i seniorsku reprezentaciju, a danas smo sa kolegama iz Srbije razgovarali o ubrzanju procesa dobijanja pasoša za naše igrače koji žele da igraju kod njih. Mnogo mladih rukometaša je otišlo iz Republike Srpske u Crnu Goru, Austriju ili Mađarsku jer su dugo čekali na pasoš Srbije i to moramo promijeniti – dodao je Umićević.\nGeneralni sekretar Rukometnog saveza Vojvodine Slobodan Višekruna kaže da je saradnja ovog saveza sa kolegama iz Republike Srpske izvanredna i da tri ekipe iz Srpske igraju u ligama Vojvodine.\n– Ekipe „Bijeljine“, „Brčkog“ i „Drine“ igraju kod nas lige mlađih kategorija i mogu da kažem da su deca sa ovog prostora veoma talentovana. Pre nekoliko godina bio sam u delegaciji Rukometnog saveza Srbije, kada smo potpisali ugovor o specijalnim paralelnim vezama i taj potencijal moramo da iskoristimo na obostrano zadovoljstvo – naveo je Višekruna.\nUtakmice rukometnih reprezentacija Republike Srpske i Srbije odigrane su juče u Sportskoj sali u Račanskoj ulici sa početkom u 16.00 i 18.00 časova.


KREIRANJE NEOGRANICENOG BROJA DINAMIČKIH WEB STRANICA\nPremium članivomi BUtoBU kluba je omogućeno da putem centralizovanog CMS (BUTOBU kontrolnog panela) na najjednostavniji način naprave neograničen broj internet stranica na kojim će opisati potencijalnim klijentima usluge ili proizvode koje imaju u svojoj ponudi.\nTo znači da možete svakoj pojedinačnoj uslugi ili proizvodu posvetiti jednu internet stranicu sa neograničenim brojem informacija, fotografija i ključnih reči.\nSvaka od stranica koju kreirate nudi i mogućnost pojedinačne SEO optimizacije.\nPrilikom kreiranja stranice sami unosite ključne reči po kojima želite da ta stranica izađe u rezultatima pretrage na internet pretraživačima kao što su Google i Yahoo.\nVeoma važno je znati da svaka stranica koju kreirate se već posle nekoliko nedelja počinje visoko kotirati na vodećim internet pretraživačima.\nUkoliko izaberete da Vam mi uradimo sajt ili izvršimo njegov redizajn, bićete u mogućnosti da koristite BUTOBU kontrolni panel za potpunu kontrolu svih sadržaja na Vašem sajtu.\nBUTOBU CMS Vam omogućava da sa jednog mesta, na jednostavan način unosite opise usluga, proizvode u web prodavnicu, aktuelnosti, galerije fotografija, video galerije koje će se automatski prikazivati na našem portalu i na Vašem ličnom web sajtu.\nKvalitet našeg centralizovanog CMS-a se ogleda u njegovoj jednostavnosti i funkcionalnosti.\nNašim CMS-om može upravljati i neko ko ima minimum znanja u radu sa računarom.\nUkoliko ste nekada slali e-mail ili kucali tekst u nekom od tekst editora kao što je Word, nije vam potrebno dodatno znanje da u potpunosti upravljate BUTOBU CMS-om\nSadržaje koji ste uneli u svakom momentu možete dodavati, brisati ili menjati sa bilo kog računara i u bilo koje vreme, a jedino što vam je potrebno jeste pristup internetu.\nU koliko već imate Vaš web sajt postoji mogućnost da se u njega ugradi BUTOBU sistem upravljanja sadržajem po ceni izrade web sajta za PREMIUM članove (34.99 €). Na ovaj način izbegavate troškove održavanja web sajta i plaćanja zakupa domena i hostinga.


Rukometaši Srbije igraju protiv Rumunije u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Sport Rukomet Rukometaši Srbije igraju protiv Rumunije u Kragujevcu\nponedeljak, 27 februar 2017 18:44\tBeta, Vesti online\nUtakmica će se igrati u hali Jezero od 18.00 časova, navodi se u saopštenju Rukometnog saveza Srbije. Rukometaši Srbije će pre toga, 4. maja, u trećem kolu igrati na gostovanju protiv Rumunije, u gradu Baja Mare, od 20 časova. Reprezentacija Srbije ostvarila je polovičan uspeh na početku kvalifikacija u novembru.\nPosle pobede nad Poljskom od 37:32 u Gdanjsku, rukometaši Srbije izgubili su u Nišu od Belorusije sa 27:36. Na Evropsko prvenstvo, koje je na programu u januaru 2018. godine, plasiraće se dve najbolje reprezentacije iz sedam kvalifikacionih grupa, kao i najbolja trećeplasirana selekcija na osnovu broja bodova sa selekcijama koje su izborile plasman na turnir u Hrvatskoj.


RTV Mir - DAČIĆ: PRIORITET DA SE BROJ PRIZNANJA SMANJI\nDAČIĆ: PRIORITET DA SE BROJ PRIZNANJA SMANJI\nNedelja, 15. april 2018, 17:53\nBEOGRAD - Ministar spoljnih poslova Ivica Dačić izjavio je da može da garantuje da će broj zemalja koje su priznale jednostrano proglašenju nezavisnost Kosova pasti ispod 100.Ivica Dačić za Politiku navodi da je za njega prioritet da se broj priznanja smanji na ispod 100, čime se pomaže i predsedniku Aleksandru Vučiću, jer se u njegovim razgovorima neće polaziti od toga da je sve već rešeno, već će on moći da kaže: "Pa čekajte, evo u poslednja tri meseca pet zemalja je povuklo priznanje".\n"Možda će za pola godine, na primer, biti ispod 100. A šta će da bude kada spadne ispod 96 zemalja?", dodao je Dačić.\nUpitan ima li realne šanse da tako bude, on je rekao: "Ja vam to garantujem".\nNa pitanje za koje vreme, on je odgovorio: "Samo da imam vremena. Ne mogu da stignem da se bavim svim tim stvarima, ne mogu da stignem da obiđem sve".\n"A ne da se dešava da neko ovde neće da primi ministra sa kojim ja razgovaram, dok bi ministra iz neke veće evropske zemlje primili", istakao je Dačić.\nNavodi da je prvi počeo da radi na tome da zemlje povlače priznanje i da često zbog toga putuje u Afriku i Aziju, zbog čega se zvaničnici iz Prištine na njega žale.\n"Pošto to njih strašno nervira, ovde sam formirao tim ljudi koji se bave isključivo tim pitanjem. Za mene je to prioritet naše političke aktivnosti", istakao je šef srpske diplomatije.\nPovodom zahteva sa Zapada da se brzo reši pitanje odnosa Beograda i Prištine, Dačić napominje da se tu ne radi o "trci s vremenom", jer su pregovori u Briselu tehnički, a niko nikada nije razgovarao o trajnom rešenju.\n"Postoji samo naznaka o pravno obavezujućem sporazumu, čji je autor Štefan File koji je tada pokušao da zadovolji i zemlje koje su priznale tzv. Kosovo i one koje nisu. On tada nije mogao da kaže šta je to, niti ga je neko pitao", dodao je šef srpske diplomatije primetivši da "niko ne zna šta je to".\nO Zajednici srpskih opština\nUpitan da li će kosovski Srbi 20. aprila sami formirati Zajednicu srpskih opština, on je rekao da "sve zavisi od naše procene".\n"U svakom slučaju, za nas je veoma važno da držimo čvrste odnose sa Rusijom i Kinom. Treba držati čvrste odnose sa zemljama koje nisu priznale tzv. Kosovo, posvetiti se tome i truditi se da s Nemačkom, Francuskom i SAD dođe do određenog nivoa međusobnog razumevanja kako može trajno da se reši taj problem", napomenuo je Dačić.\nNavodi da niko u Evropskoj uniji ne opravdava to što Priština ne želi da formira ZSO.\nUpitan hoće li EU izvrštiti pritisak na Prištinu, Dačić je odgovorio: "Apsolutno. Oni su svi obećali da će izvrštiti maskimalni pritisak".\nNa pitanje hoće li Kosovo dobiti stolicu u Ujedinjenim nacijama, šef srpske diplomatije je rekao da bi to značilo da Srbija treba da kaže Rusiji i Kini da se ne bune protiv toga.\n"Možete li da zamislite da ja to uradim? Da kažem Lavrovu i kineskom kolegi da sam se ovo do sada šalio?", dodao je Dačić.\nPrimetio je da se stalno predstavlja kao da Srbija nema kud, što nije tačno.\n"Kuda će oni (Priština)? Zato mora da se ide na kompromis", kaže Dačić.\nNa pitanje da li bi rezultat kompromisa moglo biti da Kosovo dobije stolicu u UN, šef srpske diplomatije je rekao: "Može, ako mi to prihvatimo i to bude deo dogovora. Nikako drugačije".


Obama: Ratna retorika koristi Iranu\nPredsednik Barak Obama je ponovo potvrdio svoju predanost svim opcijama – uključujući vojnu – kako bi se Iran sprečio da se domogne nuklearnog oružja\nPredsednik Barak Obama je ponovo potvrdio svoju predanost svim opcijama, uključujući vojnu, kako bi se Iran sprečio da se domogne nuklearnog oružja.\nObama je međutim danas u Vašingtonu rekao Američko-izraelskom odboru za odnose sa javnošću, poznatom kao AIPAC, da postoji „previše ratne retorike sa Iranom“. On je ukazao da takva retorika samo koristi Teheranu, podsticanjem rasta cena nafte, od koje vlada u Iranu finansira nuklearni program.\nAmerički predsednik je rekao „ sada nije trenutak za prazne pretnje“ već da se dozvoli da veći pritisak da rezultate, te da se održi široka medjunarodna koalcija protiv ideje da se Iran domogne nuklearnog oružja.\nPredsednik Obama obratio se u trenutku povećane globalne zabrinutosti povodom iranskog nuklarnog programa i moguće preventivne akcije Izraela. Ta situacija će, prema očekivanjima, dominirati razgovorima predsednika Obame i izraelskog premijera Benjamina Netanjahua sutra u Beloj kući.\nIzrael i zapadne sile optužuju Iran da nastoji da razvije nuklarno oružje pod plaštom civilnog energetskog programa, što je optužba koju Teheran demantuje. Iran, koji tvrdi da ima mirnodopske nuklearne ambicije, više puta je nagovestio kako je spreman za medjunarodni dijalog, ali je postavljao preduslove za eventualne razgovore.


IN MEMORIAM DUŠAN ĐORĐEVIĆ Kuglanje\nIN MEMORIAM DUŠAN ĐORĐEVIĆ\nPreminuo Dušan Đorđević\nBEOGRAD, 23. april (Info centar).- Dušan Đorđević, dugogodišnji plivački, vaterpolo i kuglaški radnik preminuo je u Beogradu u 67 godini.\nBio je plivač u Partizanu, da bi posle završnih studija u Lajpcigu u Nemačkoj DR na Fakultetu za sport jedno vreme radio i kao kondicioni trener plivača crno – belih. U jednom periodu bio je i generalni sekretar Saveza za plivanje, vaterpolo, skokove u vodu i sinhrono plivanje Jugoslavije, a potom do 1982. do 2002. i generalni sekretar Vaterpolo saveza Jugoslavije.\nKao vrhunski stučnjak za kondicione pripreme sarađivao je u stručnim štabovima vaterpolo reprezentacije sa Vlahom Orlićem, Ratkom Rudićem i Nikolom Stamenićem. Bio je i direktor i sekretar vaterpolo reprezentacije Jugoslavije.\nPosle penzionisanja, kao vrstan znalac nemačkoj jezika, izuzetno je pomogao u Kuglaškom savezu Jugoslavije i Srbije kao stručni saradnik i prevodilac. Po njegovoj ideji, Međunarodna kuglaška federacija pre tri godine pokrenula je međunarodne kampove za talente, a nije, na žalost, doživeo da vidi i ostvarenje svog projekta trenerske međunarodne kuglaške akademije koji je, takođe, prihvatila Međunarodna kuglaška federacija (FIK NBC).\nDušan Đorđević je sahranjen u Beogradu.


Streljaštvo: titule za Kragujevčane i Partizan – Semendria\nStreljaštvo: titule za Kragujevčane i Partizan\n11. mart 2012. SPORT – Izvor: Agencija Tanjug – Članovi tima Čika Mata iz Kragujevca i članice beogradskog Partizana osvojile su u Smederevu ekipne titule prvaka Srbije u gađanju vazdušnom puškom na 10 metara.\nKod muškaraca, Čika Mata je do trofeja došao sa ukupnim rezultatom od 1.771 kruga, a iza njega ostale su ekipe Novi Sad 1790 (1.767 krugova) i Novi Beograd Ušće (1.757 krugova).\nU pojedinačnoj konkurenciji trijumfovao je Milutin Stefanović iz ekipe Čika Mata sa 699,8 krugova, ispred člana tima Novi Sad 1, Nemanje Miroslavljeva (699,5) i Željka Mojićevića iz ekipe Novi Beograd Ušće (697,1).\nTakmičarke iz beogradskog Partizana su do ekipne titule došle sa rezultatom od 1.178 krugova, a slede Novi Beograd Ušće (1.177) i Niš 1881 (1.170).\nČlanica Partizana Andrea Arsović osvojila je trofej u pojedinačnoj konkurenciji sa 501,7 krugova, ispred Lidije Mihajlović (Niš 1881, 497,4 kruga) i Ivane Maksimović (Novi Beograd Ušće, 496,9 krugova).\n« OKK slavio u Smederevu sa 97:85\nHemofarm osvojio trofej Cige Vasojevića »


PANDEV POSLE ISTORIJSKOG USPEHA: Pomogao sam timu da ostvari cilj, a to je igranje na Evropskom prvenstvu | Novosti.RS\nLegenda tamošnjeg fudbala, ovaj 37-godišnjak nije krio oduševljenje posle ogromnog uspeha, koji su napravili on i saigrači.\n- Do sada sam igrao mnogo takvih utakmica, ali sada sam presrećan. Mislim da sam svojim iskustvom pomogao timu da postigne istorijski cilj, a to je igranje na Evropskom prvenstvu sledeće godine - rekao je Pandev.\nPodsetimo, Severna Makedonija će prvi put u istoriji igrati na Evropskom prvenstvu.\nFudbalska reprezentacija Severne Makedonije fudbal Liga nacija Evropsko prvenstvo u fudbalu 2021 Goran Pandev


Dan online - Regioni: Zakrpljene rupe u naselju Pruška - 2019-07-07\nRegioni PO ZAHTJEVU MJEŠTANA REAGOVAO BJELOPOLJSKI SEKRETARIJAT ZA SAOBRAĆAJ\nRadovi u Pruškoj Zakrpljene rupe u naselju Pruška\nBIJELO POLjE – Udarne rupe u Ulici 13. jula, u naselju Pruška, sanirane su po zahtjevu mještana, upućenog putem novouspostavljene aplikacije „Sistem 48”, saopštio je sekretar Sekretarijata za stambeno-komunalne poslove i saobraćaj, Dejan Luković.\nNaime, mještani Pruške 25. juna elektronski su prijavili problem rupa u Pruškoj, nastalih nakon vremenskih nepogoda proteklih mjeseci, a iz Sekretarijata za stambeno-komunalne poslove i saobraćaj već sjutradan je stigao odgovor o rješavanju ovog problema.\n-Dali smo prvo odgovor da su ekipe već krenule sa sanacijom udarnih rupa na cijeloj teritoriji bjelopoljske opštine, počevši od prioritetnih lokacija u užem jezgru grada. Ekipe su odmah izašle na teren i sanirale udarne rupa u naselju Pruška - naglašava Luković i ističe da je nekada moguće direktno intervenisati, ali da ima zahtjeva koji se odnose i na neke opsežnije radove.\n-Mi intervenišemo odmah po prijavi, ali kada je riječ o komunalnim poslovima koji su zahtjevniji i za koje su neophodni duži radovi, šaljemo odgovor zainteresovanim strankama da smo primili zahtjev, te da ćemo izaći na teren u najkraćem roku - pojasnio je Luković.\nMiloš Rabrenović iz Pruške, kaže da su mještani jako zadovoljni funkcionisanjem aplikacije "Sistem 48", te da su zahvalni na brzom i odgovoru i intervenciji.\nOpština Bijelo Polje uvela je elektronsku komunikaciju sa građanima, pod nazivom „Sistem 48”. Ovaj softver građanima omogućava da elektronski prijave komunalne probleme i za uzvrat, mogu očekivati rješavanje prijavljenog problema u roku od 48 sati ili dobiti odgovor o načinu njegovog rješavanja.


MTLC: Metalac objavio rast konsolidovanih prihoda za 2018 i nešto manji neto profit\nMetalac iz Gornjeg Milanovca, poznati domaći proizvođač posuđa i kuhinjske galanterije, objavio je konsolidovane rezultate za 2018. Prihod kompanije porastao je na 9,9 milijarde EUR, tačnije za 5,9%, koliko je i bilo planirano. Rast je uglavnom došao od povećane prodaje robe na domaćem tržištu i nešto malo većeg izvoza sopstvenih proizvoda. Neto profit iznosi 452 miliona RSD i za 7% je manji nego godinu dana ranije, uglavnom zbog nešto manjeg pada poslovne dobiti i goreg ostalog rezultata (ostali i fin. rezultat). Za tekuću godini kompanija takođe očekuje nižu jednocifrenu stopu rasta prihoda.\nEK: Privreda Srbije ubrzala rast, snažna investiciona aktivnost\nSrbija je ostvarila izvestan napredak na ekonomskom planu i relativno je pripremljena za razvoj funkcionalne tržišne ekonomije, a privredni rast je dobio na ubrzanju, navodi se u najnovijem, ovogodišnjem Izveštaju Evropske komisije o napretku Srbije koji je danas predstavljen u Briselu. Privredni rast je u ubrzao u 2018. na preko četiri procenta sa dva odsto prethodne godine, podstaknut robusnom domaćom tražnjom i efektom niske baze. Investiciona aktivnost je naročito bila vrlo snažna zahvaljujući brojnim faktorima: ambijentu niske kamatne stope, povećanju projekcije rasta, ranije ostvarenim poboljšanjima u poslovnom okruženju, povećanju kapitalne potrošnje države i prilivu stranih direktnih investicija, konstatuje se u izveštaju.\nNovo povećanje minimalca u septembru - biće povećane i plate i penzije\nMinistar finansija Siniša Mali najavljuje povećanje minimalca u septembru, kao i značajnije povećanje plata i penzija u drugoj polovini ove godine. U toku prošle godine smo povećali minimalnu cenu rada sa 143 dinara na 155 dinara po satu, čime je prvi put pređena cifra od 27.000 dinara mesečno. Sa tim ćemo nastaviti i dalje. Naredno povećanje će biti u septembru i to radimo zajedno sa privredom i sindikatima. Samo želimo da to bude na realnim osnovama, kako bismo imali zdravu privredu koja to može da iznese, rekao je Mali.\nBlaži oporavak globalnih indeksa zabeležen juče ali trgovinska pitanja ostaju u centru pažnje\nJuče je došlo do blažeg oporavak vodećih indeksa u Americi i Evropi, što se i moglo očekivati nakon pređašnjih padova, ali zabrinutost oko pitanja trgovinskih odnosa i dalje preovlađuje. S&P500 bio je u dnevnom plusu od 0,2% a Nasdaq je dobio 0,3%.\nSoftverska kompanija Keysight Technologies vodila je rast tehnološkog sektora, dobivši 11,3%, nakon objave kvartalnog profita koji je bolji od očekivanog.\nOd makro podatka svakako je najznačajnija objava da je BDP u Americi u prvom kvartalu porastao 3,1% (revidirano očitavanje) što je boje od očekivanih 3%.\nEvropski indeksi takođe su dan završili blažim opravkom. Stoxx600 dobio je 0,6%, uglavnom vođen rastom na akcijama medijskih kompanija.\nAxel Springer skočio je juče 22% nakon objava da radi zajedno sa KKR fondom na strategijskoj investiciji, pa je to i doprinelo rastu akcija medijskih kompanija.


ISPLIVALI NOVI DETALJI STRAVIČNE NESREĆE U TEKSASU : Sva deca pobijena u jednoj učionici\nAutor: Glas javnosti 25.05.2022. u 15:20\nU napadu Salvadora Ramosa ubijeno je 19 mališana i dvoje odraslih, a najnovije informacije govore da se ubica zabarikadirao u jednu učionicu i u njoj pobio svoje žrtve.\nKako je naveo, sve žrtve su identifikovane i njihove porodice su obaveštene. On je istakao da je u napadu ranjeno više dece, ali nije rekao koliko, niti u kakvom su zdravstvenom stanju.\n- To je mala učionica, u koju može da stane između 25 i 30 učenika. U učionici su bila dva nastavnika. U ovom trenutku nemamo informaciju koliko je tačno đaka bilo unutra. Broj može da varira - rekao je Olivarez, ističući da je u pitanju bio organizovani boravak u kojem su boravile grupe dece.\nOlivarez je istakao da nije bilo jurnjave policije i napadača kada je Ramos izazvao sudar nedaleko od škole u kojoj je počinio masakr.\nUpitan da li je škola bila krajnja meta napadača, Olivarez je rekao da i dalje ima mnogo pitanja na koje policija nema odgovore. prenosi Telegraf\n- Pokušavamo to da utvrdimo. U slučaj je uključen i FBI i pokušavamo da ustanovimo da li je bilo u prošlosti nekih signala, crvenih zastavica, analizirajući društvene mreže. Ono što znamo o napadaču jeste da je bio meštanin Uvaldea, da je pohađao jednu od lokalnih srednjih škola, da je živeo sa babom i dedom, da je bio nezaposlen, da nije imao prijatelja, niti devojku - rekao je Olivarez.\nIstakao je i da ubica nije imao krivični dosije, niti je povezivan sa kriminalnim grupama.\nOlivarez je rekao da je Ramos imao jednu pušku u svom posedu kada je ušao u školu, a vlasti rade na utvrđivanju vrste puške i kapaciteta.\nOn je dodao da je napadač nosio prsluk kakav nose pripadnici SWAT timova, u kojima mogu da drže dodatnu municiju.\nOlivarez je rekao da je baka napadača, koju je prethodno ranio, još živa i da vlasti pokušavaju da lociraju njegovog dedu i članove uže porodice.